“АХБОРОТ СОАТЛАРИ” № 11-17 » O'zMU\nO'zMU » Axborot soatlari » “АХБОРОТ СОАТЛАРИ” № 11-17\n13-11-2017, 18:52 | Ko'rishlar soni: 110 |\nШАВКАТ МИРЗИЁЕВ ЖИЗЗАХДА ШАРОФ РАШИДОВ ҲАЙКАЛИ\nОЧИЛИШИ МАРОСИМИДА ИШТИРОК ЭТДИ\n2017 йил 6 ноябрь куни Жиззахда атоқли давлат ва жамоат арбоби Шароф Рашидов таваллудининг 100 йиллигига бағишланган тантанали тадбирлар ўтказилди. Шу муносабат билан Ўзбекистон Президенти Шавкат Мирзиёев Жиззахга борди. Шу куни шаҳарда Шароф Рашидовга қўйилган ҳайкалнинг очилиш маросими бўлиб ўтди.\nМаросимда Ўзбекистон Республикаси Президенти Шавкат Мирзиёев нутқ сўзлади. Давлатимиз раҳбари Шароф Рашидов оддий халқ орасидан чиққани, ноёб ақл-заковати, меҳнатсеварлиги ва камтарлиги билан катта обрў-эътибор қозонгани, халқимизга садоқат билан ҳалол хизмат қилганини таъкидлади.\n“Шароф Рашидов умр бўйи ўз халқига, барча соф ниятли инсонларга яхшилик қилиб, уларни улуғ мақсадлар йўлида бирлаштириб, эзгу ишларга сафарбар этиб яшади”,-дея таъкидлади Шавкат Мирзиёев. Бу олижаноб, донишманд ва бағрикенг инсон, қандай суронли синовларга дуч келган бўлмасин, юксак гуманистик ғояларга доимо содиқ бўлиб, халқимиз қалбида яхши ном, сўнмас хотира қолдирди.\n“Шароф Рашидов республика раҳбари сифатида зиммасидаги улкан вазифаларга қарамасдан, ўзи бутун борлиғи билан севган адабиётга ҳамиша содиқ қолди. У ўзининг бетакрор истеъдоди билан эзгу қадриятларни тараннум этган роман ва қиссалар, шеър ва достонлар, публицистик мақолалар яратди”,-деди Президент.\nДавлатимиз раҳбарининг жорий йил 27 мартдаги “Атоқли давлат арбоби ва ёзувчи Шароф Рашидов таваллудининг 100 йиллигини нишонлаш тўғрисида”ги қарорига мувофиқ Жиззахда бу воқеага катта тайёргарлик кўрилган. Шароф Рашидов номи билан аталувчи майдон ва музейда улкан қурилиш ва ободонлаштириш ишлари амалга оширилган.\nЎЗБЕКИСТОН РЕСПУБЛИКАСИ ПРЕЗИДЕНТИ ШАВКАТ МИРЗИЁЕВ 8 НОЯБРЬ\nКУНИ МАМЛАКАТИМИЗГА АМАЛИЙ ТАШРИФ БИЛАН КЕЛГАН САНКТ-ПЕТЕРБУРГ ШАҲРИ ГУБЕРНАТОРИ ГЕОРГИЙ ПОЛТАВЧЕНКОНИ ҚАБУЛ ҚИЛДИ\nШу йил 10-11 ноябрь кунлари Самарқанд шаҳрида БМТ шафелигида “Марказий Осиё: ягона тарих ва умумий келажак, барқарор ривожланиш ва тараққиёт йўлидаги ҳамкорлик” мавзусида халқаро конференцияси бўлиб ўтди. Президентимиз Шавкат Мирзиёев томонидан БМТ Бош Ассамблеяси 72-сессиясида илгари сурилган ҳамда Марказий Осиёда хавфсизликни таъминлаш, ижтимоий-иқтисодий ривожланиш ва минтақавий ҳамкорликни мустаҳкамлашга йўналтирилган ташаббусларни амалга ошириш бўйича муҳим амалий қадамлардан бири бўлган мазкур йирик халқаро тадбирда 500 дан ортиқ иштирокчилар, жумладан, Марказий Осиё давлатларининг ташқи сиёсат маҳкамалари раҳбарлари, МДҲ, Европа, Осиё ҳамда Америка давлатларининг нуфузли расмий делегациялари, БМТ, ЕИ, ЕХҲТ, ШҲТ, МДҲ, ЕТТБ каби 10 дан ортиқ халқаро ташкилотлар раҳбарияти, 100 га яқин таниқли халқаро экспертлар ва етакчи хорижий ОАВ ходимлари, шунингдек, Ўзбекистонда аккредитациядан ўтган дипломатик корпус вакиллари қатнашдилар.\nФорумда Ўзбекистон Республикаси Президенти Шавкат Мирзиёев иштирок этди ва нутқ сўзлади. Давлатимиз раҳбари Марказий Осиёда осойишталик ҳамда барқарор тараққиётга эришиш йўлида амалга оширилаётган фаол ташқи сиёсат, минтақада хавфсизликни таъминлаш борасидаги муҳим вазифалар ҳақида тўхталиб, қатор долзарб ташаббусларни илгари сурди.\nМарказий Осиёни осойишталик, барқарор тараққиёт ҳамда яхши қўшничилик ҳудудига айлантириш Юртбошимиз томонидан Ўзбекистон ташқи сиёсатининг устувор йўналиши сифатида белгиланган. Бу 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида ҳам ўз ифодасини топган. Чунончи, ушбу дастуриламал ҳужжатда Ўзбекистоннинг ён-атрофида хавфсизлик, барқарорлик, аҳил қўшничилик муҳитини шакллантириш яқин истиқболдаги устувор вазифа сифатида мустаҳкамланган. Тинч-осойишта, иқтисодий жиҳатдан тараққий топган Марказий Осиё — Ўзбекистон интиладиган энг муҳим мақсад ва асосий вазифадир.\nМарказий Осиё мамлакатлари жуғрофий ҳамда геосиёсий жиҳатдан бир-бирига яқин бўлиб қолмасдан, балки ягона маданият ва цивилизация макони ҳамдир. Бу ерда истиқомат қилувчи халқларни умумий маънавий-ахлоқий қадриятлар, муштарак анъана ва урф-одатлар, ягона тарих боғлаб туради. Буюк Ипак йўли чорраҳасида жойлашган минтақа минг йиллар давомида дунё маданиятлари, тиллари ҳамда динлари мулоқотига замин бўлган. Ўзбекистон бугун яқин қўшничилик, дўстлик тамойилларига таянган ҳолда фаол ва прагматик сиёсат олиб бормоқда. Президентимиз Шавкат Мирзиёев ташаббуси туфайли минтақа мамлакатлари билан сиёсий, савдо-иқтисодий, транспорт-логистика ҳамда маданий-гуманитар соҳаларда ҳамкорлик алоқалари жадал суръатларда ривожланиб бораяпти. Юртбошимизнинг қўшни мамлакатларга амалга оширган давлат ва амалий ташрифлари давомида, шунингдек, турли халқаро саммитлар доирасида қўшни мамлакатлар раҳбарлари билан мунтазам равишда ўтказиб келаётган мулоқотлари самараси ўлароқ, ўтган қисқа вақт мобайнида Марказий Осиёда принципиал жиҳатдан мутлақо янги сиёсий муҳит яратилди. Стратегик шерик давлатлар сафи кенгайди. Ўзбекистон минтақа мамлакатлари билан энг нозик масалалар ечимида, айниқса, давлат чегараларини делимитация ва демаркация қилиш борасида прагматик ёндашиб, тарихий келишувларга эришмоқда. Мисол учун, ўзбек-қирғиз давлат чегарасининг қарийб 85 фоизи бўйича шартнома имзоланди. Президентимиз таъбири билан айтганда, томонлар ўз сиёсий иродасини, ўзаро мақбул қарорлар қабул қилишга тайёрлигини намоён этгани боис узоқ муддат давомида биринчи марта ушбу ғоят нозик масала бўйича олдинга силжиш юз берди. Қўшни мамлакатлар билан чегаралардаги назорат-ўтказиш пунктлари фаолияти қайта тикланиши натижасида аҳоли эмин-эркин ҳаракатланиши учун енгилликлар яратилаяпти. Бу эса одамларнинг қўшни давлатлардаги яқинлари, қариндош-уруғлари билан борди-келди алоқалари йўлга қўйилишига, яна бир муҳим жиҳати, ўзаро савдо-сотиқнинг ривожланишига хизмат қилаяпти. Марказий Осиёда савдо-иқтисодий ҳамкорлик алоқаларида ҳам фаол ўсиш суръатлари қайд этилмоқда. Хусусан, жорий йилнинг март ойида Ўзбекистон ва Қозоғистон ишбилармон доиралари иштирокида Остона шаҳрида бўлиб ўтган бизнес форумида умумий қиймати қарийб 1 миллиард АҚШ долларига тенг савдо шартномалари ҳамда инвестициявий битимлар имзоланди. Мамлакатлар ўртасида ўзаро товар айирбошлаш ҳажмини 5 миллиард АҚШ долларигача етказиш бўйича аниқ мақсадлар белгилаб олинган.\nМарказий Осиё энергетика ва табиий ресурсларга бой, қулай транспорт-коммуникация имкониятларига эга минтақа ҳисобланади. Ўзбекистонда транспорт-инфратузилма коммуникацияларини ривожлантириш, транзит йўлаклари тизимини яратиш, мавжуд йирик халқаро ҳамда истиқболли бозорларга олиб чиқадиган янги ва самарали йўналишларни ўзлаштиришга алоҳида эътибор қаратилаяпти. Ўзбекистон — Қирғизистон — Хитой темир йўлининг қурилиши минтақа мамлакатлари учун улкан иқтисодий имкониятлар очади. Президентимиз Шанхай ҳамкорлик ташкилотининг Остона саммитида Марказий Осиёда транспорт ташувларини бошқаришнинг ўзаро боғланган тизимини яратиш таклифини билдирди. Бу таклиф ўзаро транспорт тарифлари, ягона божхона ва бошқа тартиб-таомиллар, юк ташиш хавфсизлигининг бирхиллаштирилган қоидалари, транспорт воситалари ҳамда юклари ҳаракатланиши ахборот таъминоти тизимининг ҳуқуқий ва институционал асосларини ишлаб чиқишни кўзда тутади. Мазкур тизим иқтисодий ўсишга, юкларнинг ишлаб чиқарувчидан истеъмолчига етказиб берилишини тезлаштириш ҳамда арзонлаштиришга олиб келади.\nФорум қатнашчилари Марказий Осиё хавфсизлиги глобал хавфсизликнинг ажралмас қисми эканлигини алоҳида қайд этишди. Минтақа мамлакатлари янги таҳдид ва хавфларнинг олдини олиш, шунингдек, халқаро ҳамда минтақавий ташкилотлар билан муносабатларда яқиндан ҳамкорлик ўрнатиши мақсадга мувофиқлиги билдирилди. Марказий Осиё мамлакатлари сув-энергетика ресурсларидан минтақанинг барча давлати манфаатларини ҳисобга олган ҳолда, оқилона фойдаланиш бўйича икки томонлама ва кўп томонлама ҳамкорликни мустаҳкамлаш зарурлигига эътибор қаратишди.\nФорум 11 ноябрь куни ўз ишини давом эттирди. Унинг доирасида “Марказий Осиёда минтақавий ҳамкорликни ривожлантириш” ҳамда “Барқарор тараққиётга таҳдидларга қарши курашишда халқаро ҳамжамиятнинг Марказий Осиё мамлакатларига кўмаги” мавзуларида шўъба мажлислари бўлиб ўтди.\nЎзбекистон Республикаси Президенти Шавкат Мирзиёев 10 ноябрь куни Самарқандда БМТ шафелигида ўтказилаётган Марказий Осиёда хавфсизлик ва барқарор ривожланишни таъминлашга бағишланган халқаро анжуманда иштирок этган Европа иттифоқининг ташқи ишлар ва хавфсизлик сиёсати бўйича Олий вакили, Еврокомиссия вице-президенти Федерика Могерини, Эрон ташқи ишлар вазири Муҳаммад Жавад Зариф ва Туркия иқтисодиёт вазири Нихат Зейбекчи билан икки томонлама учрашувлар ўтказди. Европа иттифоқининг Олий вакили билан учрашувда конференциядаги иштирок ҳамда «Европа иттифоқи – Марказий Осиё» Вазирлар учрашуви Европа иттифоқининг Марказий Осиё бўйича стратегияси қабул қилинганининг 10 йиллигида ўтказилгани Европанинг минтақамизга алоҳида эътибор қаратаётганидан далолат бериши қайд этилди.\nЕвропа иттифоқи асосий ҳамкорларимиздан бири бўлиб, Ўзбекистон Европа иттифоқи билан ўзаро манфаатли ҳамкорликни ҳар томонлама янада мустаҳкамлашнинг қатъий тарафдори экани таъкидланди. Учрашувда Европа билан кенг қамровли алоқаларни кенгайтириш борасида сезиларли натижаларга эришилаётгани қайд этилди. Европа иттифоқи билан шерикликни инвестиция, савдо, молиявий-техникавий ҳамкорлик, таълим ва бошқа қатор йўналишларда илғор тажриба ва технологиялар алмашиш соҳасидаги амалий мазмун билан бойитиш томонлар учун манфаатли эканига эътибор қаратилди. Халқаро ва минтақавий, хусусан, Марказий Осиёда сиёсий ишончни мустаҳкамлаш ва барқарор тараққиётни таъминлаш масалалари муҳокама қилинди.\nЕвропа иттифоқи делегацияси мамлакатимизда амалга оширилаётган ислоҳотлар, жумладан, инсон ҳуқуқ ва манфаатларини ҳимоя қилиш борасидаги ишлар билан таништирилди. Эрон ташқи ишлар вазири Муҳаммад Жавад Зариф билан учрашувда икки мамлакат ўртасидаги ўзаро манфаатли ҳамкорликни янада мустаҳкамлаш истиқболлари муҳокама қилинди. Жорий йил сентябрь ойида Остона шаҳрида ўтказилган Ислом ҳамкорлик ташкилоти саммити доирасида ўтган олий даражадаги икки томонлама учрашув самаралари Ўзбекистон – Эрон муносабатларининг фаоллашувига хизмат қилгани мамнуният билан таъкидланди.\nЭрон ташқи ишлар вазири Президентимиз Шавкат Мирзиёевга самимий қабул учун миннатдорлик билдирди ва Эрон Президенти Ҳасан Руҳонийнинг эзгу тилакларини етказди.\nНихат Зейбекчи Президентимиз Шавкат Мирзиёевга Туркия Президенти Режеп Таййип Эрдўғоннинг самимий саломи ва энг эзгу тилакларини етказди. Туркия олий даражада эришилган келишувлар ва имзоланган битимлар тўла амалга оширилишининг қатъий тарафдори эканини таъкидлади.\nЎзбекистон Республикаси Президенти Шавкат Мирзиёев 10 ноябрь куни Самарқанд вилояти Пайариқ туманидаги Имом Бухорий мажмуасига ташриф буюрди. Ўтганлар хотираси ёд этилиб, Қуръон тиловат қилинди. Давлатимиз раҳбари ташаббуси билан ушбу мажмуа қошида Имом Бухорий халқаро илмий-тадқиқот маркази барпо этилмоқда. Президентимиз Имом Бухорий мажмуаси, халқаро илмий-тадқиқот маркази ва ҳудудда жойлашадиган бошқа инфратузилма иншоотлари концепцияси билан танишди. Мажмуа ҳудудида чойхона, савдо шохобчалари, фаввора ва бошқа зарур объектлар қуриш режалаштирилган. Икки ён томонда ландшафт дизайни асосида маҳаллий шароитга мос бутазор ва гулзорлар ташкил этиш мўлжалланган. Давлатимиз раҳбари марказ концепциясида зиёратчиларга қулайликлар яратиш масаласига алоҳида эътибор қаратди. Ушбу марказ ҳажга отланган зиёратчилар келиб, буюк алломаларимиз меросидан баҳраманд бўладиган илмий-маърифий маскан бўлиши зарур, деди Шавкат Мирзиёев. Бунинг учун зиёратчиларга ҳамма қулайликларни яратиш, хусусий меҳмонхоналар барпо этиш лозим. Бу ерга зиёратга келган одамларнинг ибодат қилиши билан бирга, ҳадис илмини ўрганиши учун ҳам барча шароит яратилади. Лойиҳани амалга оширишда буни алоҳида ҳисобга олиш зарур. Келажакда ушбу марказ муқаддас динимизни, аждодларимизнинг ҳадисшунослик ривожига қўшган беназир ҳиссасини тарғиб қиладиган маскан бўлиши лозим. Президентимизнинг 2017 йил 27 мартдаги “Ўзбекистон Республикаси Вазирлар Маҳкамаси ҳузурида Имом Бухорий халқаро илмий-тадқиқот марказини ташкил этиш чора-тадбирлари тўғрисида”ги қарорига мувофиқ бугунги кунда мазкур марказ қурилиши жадал давом этмоқда. 6 гектар майдонни эгаллаган ҳудудда ҳадисшунослик олий мактаби ҳам барпо этилмоқда. Марказ биносида ҳадис, калом ва қироат илмини ўрганишга мўлжалланган хоналар, қўлёзмалар кутубхонаси, музей ташкил этилади. Давлатимиз раҳбари марказ қурилишини замонавий ва миллий меъморлик анъаналарини уйғунлаштирган ҳолда амалга ошириш, бунёдкорлик ишларида сифатли қурилиш материалларидан фойдаланиш, ҳудудда зиёрат туризмини кенг йўлга қўйиш бўйича чора-тадбирлар ишлаб чиқиш юзасидан мутасаддиларга тавсиялар берди.\nЎзбекистон Республикаси Президенти Шавкат Мирзиёев 9 ноябрь куни мамлакатимизга ташриф билан келган Европада хавфсизлик ва ҳамкорлик ташкилоти (ЕХҲТ) Бош котиби Томас Гремингерни қабул қилди. Давлатимиз раҳбари Швейцариянинг атоқли дипломатини юқори ва масъулиятли лавозимга тайинлангани билан қутлаб, Ўзбекистон ЕХҲТ билан янада фаол ҳамкорлик қилиш, Ташкилот мандатига кирувчи барча масалалар бўйича ўзаро англашувни мустаҳкамлашдан манфаатдор эканини қайд этди. ЕХҲТ Бош котибининг ташрифи ҳамда унинг Самарқандда бўлиб ўтадиган халқаро конференциядаги иштироки мамлакатимизда Ташкилот томонидан Ўзбекистонда ҳаётнинг барча жабҳаларида рўй бераётган туб ўзгаришлар, жумладан, демократлаштириш жараёни, инсон ҳуқуқлари, эркинлик ва манфаатларини таъминлаш, инвестиция муҳитини яхшилаш ва амалга оширилаётган кенг кўламли ислоҳотларнинг бошқа муҳим жиҳатларига бўлган қизиқишнинг тасдиғи сифатида баҳоланмоқда.\nТомас Гремингер Ўзбекистоннинг қўшни мамлакатлар, жумладан, Афғонистон билан алоқаларини мустаҳкамлаш бўйича изчил ва амалий қадамларини юксак қадрлайди. Юқори мартабали меҳмон нуфузи ва иштирокчилари сони кўплиги бўйича мислсиз бўлган Самарқанд форуми натижалари минтақавий ҳамкорликка янги суръат бериш, стратегик жиҳатдан муҳим минтақада ўзаро англашув ва ишонч муҳитини мустаҳкамлашга хизмат қилишига ишонч билдирди. Меҳмон Ўзбекистонни ривожлантириш бўйича Ҳаракатлар стратегиясининг асосий йўналишлари ЕХҲТнинг хавфсизлик, иқтисодий-экологик ва инсон мезонлари бўйича барча мақсад ва устувор йўналишлари билан тўла ҳамоҳанг эканини алоҳида таъкидлади. ЕХҲТ ва унинг Ўзбекистондаги ваколатхонаси ўзаро ҳамкорликка, мамлакатимизда узоқ истиқболга мўлжалланган ислоҳотлар ва ўзгаришларни амалга ошириш бўйича тажриба алмашиш ва эксперт кўмаги кўрсатишга тайёр экани билдирилди.\n9 ноябрь куни АҚШ президенти ёрдамчисининг ўринбосари, Жанубий ва Марказий Осиё масалалари бўйича катта директор Лиза Кёртис Тошкентда Ўзбекистон Республикаси президенти Шавкат Мирзиёев томонидан қабул қилинди. Тошкентдаги АҚШ элчихонаси хабар беришича, томонлар Жанубий Осиёдаги янги стратегия ва икки томонлама ҳамкорлик масалаларини муҳокама қилишди. Кёртис хоним Ўзбекистоннинг иқтисодий ислоҳотлар, адолатли меҳнат амалиёти ва минтақавий муносабатларни такомиллаштиришдаги сўнгги ютуқларини эътироф этди. Томонлар 31 октябр куни Нью-Йоркда содир бўлган терактни муҳокама қилишиб, таҳдидлар билан курашда чуқур ҳамкорлик қилишга келишиб олишди. Кёртис хоним Қўшма Штатлар тинчлик ва барқарорликни таъминлаш учун Ўзбекистон ҳукумати ва бутун минтақадаги шериклар билан ҳамкорлик қилишга тайёр эканини таъкидлади.\nЎзбекистон Республикаси Президенти Шавкат Мирзиёев 9 ноябрь куни БМТ Бош котибининг сиёсий масалалар бўйича ёрдамчиси Мирослав Енча ва Бош котибнинг махсус вакили, Марказий Осиёда превентив дипломатия бўйича минтақавий маркази раҳбари Наталья Германни қабул қилди. Давлатимиз раҳбари Н.Германни БМТнинг Марказий Осиёда превентив дипломатия бўйича минтақавий маркази раҳбари лавозимига тайинлангани билан табриклади ва фаолиятига муваффақият тилади. Ўзбекистоннинг БМТ билан, хусусан, яқингача М.Енча раҳбарлик қилиб келган Минтақавий марказ билан ҳамкорлиги самарали бўлаётганини мамнуният билан қайд этди. Президентимиз 10 ноябрь куни Самарқандда иш бошлайдиган "Марказий Осиё: ягона тарих ва умумий келажак, барқарор ривожланиш ва тараққиёт йўлидаги ҳамкорлик" мавзуидаги халқаро конференцияни ташкил этишда БМТ муҳим ўрин тутганини таъкидлади.\n10 ноябрь куни Осиё тараққиёт банки вице-президенти Венцай Жанг Ўзбекистон Республикаси бош вазири Абдулла Арипов билан учрашди. Осиё тараққиёт банки веб-сайтига кўра, Жанг ОТБ ҳукуматнинг ривожлантириш дастурини қўллаб-қувватлашини маълум қилди ва мамлакатнинг иқтисодий истиқболларига ишонч билдирди. Ўзбекистонга ташрифи чоғида Жанг бош вазир ўринбосари Жамшид Қўчқоров, молия вазири ва Ўзбекистон Республикасидан ОТБ Бошқарувчиси Ботир Хўжаев, шунингдек, бошқа юқори лавозимли мулозимлар билан учрашди ҳамда ОТБ амалиётлари ва Ўзбекистон билан ҳамкорликнинг келажакдаги йўналишларини муҳокама қилди. «Мен ҳукуматнинг иқтисодиётни либераллаштириш ва инфратузилмани ривожлантириш борасидаги қатъиятидан жуда мамнунман»,- деди Жанг. «ОТБ Ўзбекистон тарихидаги ушбу муҳим босқичда Ўзбекистон халқининг фаровонлигини таъминлаш учун ҳукумат ва бошқа манфаатдор томонлар билан ҳамкорликни кенгайтиришга умид қилади».\nТашриф чоғида Жанг иштирокида «Поп-Наманган-Андижон» темир йўлини электрлаштириш лойиҳаси бўйича 80 млн. АҚШ долларилик заём келишуви имзоланди. Лойиҳа доирасида Фарғона водийсининг асосий шаҳарларини пойтахт билан боғлайдиган электрлаштирилмаган темир йўлларнинг 145,1 километри электрлаштирилади. Бу юк ва йўловчи поездларнинг тўғридан-тўғри ҳамда самарали ҳаракатланишига, шунингдек, Фарғона водийсининг иқтисодий ва ижтимоий ривожланишига кўмаклашади. Жанг ОТБ қўллаб-қувватлови билан амалга оширилаётган лойиҳаларни бориб кўрди, ҳамда Урганч шаҳрида маҳаллий маъмурият вакиллари ва лойиҳалар бенефициарлари билан учрашди. Улар орасида ОТБ ва Ўзбекистон ҳукумати томонидан тижорат банклари орқали кичик бизнесни ривожлантириш бўйича лойиҳалар доирасида молиялаштирилаётган кичик корхоналар ҳам бўлган. Шунингдек, у Осиё тараққиёт банкининг молиявий ёрдами билан яхшиланган сув таъминоти ва санитария объектларига ташриф буюрди. Ўзбекистон Осиё тараққиёт банкига1995 йилда кирганидан бери умумий миқдори 6,3 миллиард АҚШ долларига тенг 65 та кредит олди. Жумладан, 225 миллион долларлик хусусий секторни ривожлантириш учун иккита кредит, 6 миллион доллар - акциядорлик капиталига инвестициялар кўринишида, 200 миллион доллар - кафолатлар кўринишида ва 65,6 миллион доллар - техник кўмак учун грантлар кўринишида.\nРоссия президенти Владимир Путин ва АҚШ раҳбари Дональд Трамп ОТИҲ (Осиё-Тинч океани иқтисодий ҳамкорлиги) саммити вақтида юзлашди. Икки давлат раҳбарлари оммавий суратга тушиш маросимида ёнма-ён туриб қолди ва вьетнамча либосларда бўлган сиёсатчилар бир-бирининг қўлини сиқиб саломлашди. Вьетнамдаги саммит 10-11 ноябрь кунларида бўлиб ўтди.\nРоссия президенти Владимир Путин ва АҚШ етакчиси Дональд Трамп БМТ давлатларини Сурияга яқин ойлар ичида ёрдам учун кўпроқ ҳисса қўшишга чақирди. «Президентлар Сурияда инсонларнинг азоб чекишларини камайтириш лозимлигини муҳокама қилишди ҳамда БМТга аъзо бўлган барча давлатларни яқин бир неча ой ичида инсонпарварлик эҳтиёжларини қаноатлантириш учун ўз ҳиссаларини оширишга чақиришди», - дейилади қўшма баёнот матнида.\nТРАМП ПУТИННИНГ ЁРДАМИГА УМИД ҚИЛМОҚДА\nҚўшма штатлар президенти Дональд Трамп Вьетнамдаги саммит вақтида Россия президенти Владимир Путин билан учрашув вақтидаги учрашувига яхши баҳо берди. У Россия раҳбари Шимолий Корея муаммосини ҳал этишда ёрдам беришига умид билдирди. «Вьетнамдаги саммит вақтида Россия президенти Владимир Путин билан учрашдим. Сурия масаласи бўйича яхши суҳбат кечди. Умид қиламанки, у Шимолий Корея инқирозини ҳал қилишда ҳам ёрдам беради, шунингдек, Хитойнинг ҳам. Ўсиш бор», — дея ёзган Трамп Twitter саҳифасида.\n«Россия билан муносабатлар яхшиланиши яхши ҳолат, ёмон эмас... Мен Шимолий Корея, Сурия, Украинадаги вазиятни барқарорлаштиришни, терроризм муаммосини ҳал этишни истайман а Россия бунда бизга жуда катта ёрдам бериши мумкин!»,— деган америкаликлар раҳбари. Бундан олдинроқ Трамп у ва Путин ўртасидаги муносабатлар яхшилиги ҳақида айтиб ўтганди.\nСурия армияси ҳарбийлари Абу-Камол шаҳри устидан назорат ўрнатди ва ИШИДнинг мамлакат ҳудудидаги охирги таянчини йўқ қилди. Бу ҳақда армия қўмондонлиги баёнотида маълум қилинган. «Сурия армияси ва иттифоқчи кучлар Дайр аз-Зор вилоятидаги Абу-Камол шаҳрини озод қилди», дейилган баёнотда. Ҳукумат ҳарбийлари айни вақтда бу аҳоли пунктини тўла эгаллаган, шаҳар миналардан тозаланмоқда. Террорчилар шаҳардан қочиб кетишган ва Фротнинг нариги қирғоғига ўтишган. Сурия армияси 3 йил давомида ИШИД қўлида бўлиб келган Дайр аз-Зор вилоятини қайтариб олиш учун 5 сентябрь куни бошланган кенг кўламли юришларни муваффақиятли якунлади. Бу вилоят олиниши билан мамлакатнинг шарқий ва ғарбий ҳудудлари яна бирлаштирилди.\nМирзо Улуғбек номидаги Ўзбекистон Миллий университети талабалари ўртасида Президентимиз Шавкат Мирзиёевнинг Бирлашган Миллатлар Ташкилоти Бош Ассамблеясининг 72-сессиясидаги нутқига бағишланган эсселар танлови бўлиб ўтди. Мамлакатимизда олиб борилаётган кенг кўламли ислоҳотлар маънавий-маърифий соҳадаги ишларни яхшилаш, жамиятда сиёсий, ижтимоий-иқтисодий жараёнларни фаоллаштиришга хизмат қилаётир. Бунда Президентимиз Шавкат Мирзиёев ташаббуси билан қабул қилинаётган қарор, фармон, қонун ва қонуности ҳужжатлар муҳим ҳуқуқий асос бўлмоқда.\n– Президентимизнинг БМТ Бош Ассамблеясининг 72-сессиясидаги нутқида глобаллашув шароитида эътибор қаратилиши зарур йўналишлар белгилаб берилган,– дейди С.Музаффаров.– Танловда Президентимизнинг нутқида эътибор қаратилган минтақавий барқарорлик ва миллатлараро тотувлик йўналишидаги ижодий ишим билан қатнашдим. Бу каби танловлар биз талабаларнинг билимини бойитишга хизмат қилади.\n– Ижодкор ҳаётнинг ҳар бир дақиқасини ғанимат билмоғи лозим. Биз мактабда ўқиб юрган кезларда халқ артисти Лутфихон ая Саримсоқова билан учрашув бўлган. Бу юзма-юз суҳбат менда жуда катта таассурот қолдирган. Кейинги учрашув Ўқувчилар саройида таниқли журналист Наримон Орифжонов раҳбарлик қиладиган "Ёш қаламкаш" тўгарагида севимли адибимиз Ўткир Ҳошимов билан бўлган. Ўша ҳаяжонли дамлар менда катта ҳавас уйғотди ва ҳаётда шу даражага эришдим. Бизга институтда устозлик килган азиз домлаларимиз Ҳайдарали Узоқов, Гулшаҳноз Раҳмоновалардан назарий билим олган бўлсак, таниқли ижодкорлардан маҳорат сирларини ўргандик.\nТелевидениеда ишлаб юрган йилларим журналист-олим Ҳамидилла Акбаров катта таассурот қолдирган. Устоз менга илмий иш қилишни маслаҳат берган. Афсус, ўша даврда сухандонлик вазифасида ишлар жуда қайнаб, илмий ишга ҳафсала қилмадик... Ҳаётда жуда кам ҳолларда инъом этиладиган катта имкониятни қўлдан бой берганимни энди тушуниб, афсусланаман. Сизлар маслаҳатим, имкон қадар илм билан ҳам шуғулланинг. Бунинг учун сизлар қанчалик имкониятлар яратилганини кўриб ҳавас қиламиз.\n– Мен аввало ўзим қанақа фарзанд бўлганим қақида гапирақолай. Отам мен уч ёшимда ўтиб кетганлар. Ёш томошабинлар театри актёри эдилар. Театр институти қалдирғочларидан Воҳид Қодиров, Зикир Муҳаммаджонов, Яйра Абдуллаева каби буюк санъаткорлар билан бир курсда ўқиганлар. Умри қисқа экан... Мен биринчи китобимни «Отам Исломбек Йўлдошев хотирасига бағишлайман» деган битик билан бошлаганман. Шундан кейин, кўп санъаткорлар мени қидириб келишган. “Сен Ислом акамларнинг ўғилларимисан? У кишини яхши кўрардим, биз яқин эдик, бирга ишлаганмиз” деган мазмундаги меҳрга кон сўзлардан ҳаяжонга тушганман. Отам менга шундай меҳр қолдирган экан, демак, мен ҳам фарзандларимга аввало меҳр беришим лозим, деб ҳисоблайман.


Бош сахифа > Янгиликлар > Юксак эътибор юксак марраларга чорлайди\nШаҳримиздаги "Фарҳод" маданият саройида 75 та ижодий жамоа фаолият кўрсатади. Айни пайтда бу ижодий жамоаларда 2000 нафар ўғил-қиз санъатнинг турли йўналишлари бўйича ўз маҳоратини оширмоқда. Бу маскан ижрочилари "Ниҳол", Зулфия номидаги Давлат мукофотига сазовор бўлгани вилоятимизда маданият, санъат соҳасига кўрсатилаётган улкан эътиборнинг амалий ифодасидир.\nЎтган йиллар мобайнида маданият саройи таркибидаги бадиий жамоалар турли халқаро фестивалларда қатнашиб, ғолиблар қаторидан ўрин олгани қувонарли, албатта. Жумладан, "Ниҳол" ўзбек чолғу оркестри яқинда Россиянинг Екатеринбург шаҳрида ўтказилган "Ер — умумий уйимиз" деб номланган халқаро болалар мусиқа фестивалида фаол иштирок этиб, фахрли 1-ўринни қўлга киритди. Ушбу танловда Хитой, Россия, Грузия, Ҳиндистон каби 20 дан ортиқ давлат вакиллари иштирок этди.\n— 2006 йилда Николай Сысоев асос солган жамоамизнинг 50 дан ортиқ репертуари бор. Айни пайтда халқимизнинг зиёлилар, санъаткорларга алоҳида ҳурмат-эҳтиром кўрсатишдек фазилати янгича маъно-мазмун билан бойиб, қадрият даражасига кўтарилгани ҳеч кимга сир эмас. Бу эса ижодкор зиёлиларни янада фаол, ташаббускор, изланувчан бўлишга ундаяпти, — дейди оркестр раҳбари, дирижёр Fайрат Мадуллаев. — Маданият саройимизда ёшларга санъатнинг миллий ва замонавий йўналишлари бўйича пухта билим бериш, истеъдодли ёшларни кашф этиш ва уларни ҳар томонлама қўллаб-қувватлашга алоҳида эътибор қаратилаётир. Бунинг натижасида ўғил-қизларимиз мусиқанинг қатор йўналишлари бўйича ижрочилик маҳорати билан санъат мухлислари меҳрини қозонмоқда. 100 нафардан ортиқ шогирдларим бор. Улар эришган ютуқлардан хурсанд бўламан. Жорий йилнинг май ойида Жамшид Адизов Туркманистондаги Аваза туристик зонасининг "Даянч" соғломлаштириш марказида бўлди. Энг қувонарлиси, ўша ерда Президентимиз Шавкат Мирзиёев билан учрашган ҳамда у кишидан планшет совғасини олган. Яна шунингдек, Отабек Ҳайитмуродов ҳам иқтидорли ёшларимиздан. У етти йилдан буён тўгарагимиз фаолларидан. О. Ҳайитмуродов Екатеринбургдаги халқаро фестивалда Бежан Муртазавининг "Тўфон" асарини маҳорат билан ижро этди. Ўзбек халқ куйи бўлмиш "Роқ қашқарча"ни ижро этганимизда эса томошабинларнинг олқишлари бизга кўтаринки кайфият бағишлади. Залдаги ёшларнинг меҳри, санъатни ғоят қадрлаши ва эҳтиромлари бизга куч, маънавий мадад бағишлади.\nТарихан қисқа вақтда юксак марраларга, ютуқларга эриша олган, халқнинг тинчлик-осойишталигини, фаровонлигини, бахту иқболини, бугуни ва эртасига ишончини таъминлай олган қудратли давлатда яшаш, уни тараннум этиш ҳар бир санъаткор учун энг улуғбахтдир.\nКўрилганлар сони: 4379


Ўзбекистонда тилла буюмларидан акциз солиғи ундирилмоқда\nЎзбекистонда тиллага харидорлар унинг ҳар граммини 10 АҚШ долларига қимматроқ нархда сотиб олмоқда.\nЎзбекистондаги савдо дўконларида сотилаётган тилла буюмларга солинган акциз солиғи қиймати ҳар граммга 10 АҚШ долларидан белгиланган.\nЎзбекистон расмий матбуотида берилган хабарларга кўра, мамлакатдаги чакана савдо билан шуғулланувчи заргарлик буюмлари дўконларида сотилаётган тилла буюмларга акциз солиғи солинди.\n2012 йилнинг 12 февралида Молия вазирлиги ва Давлат солиқ қўмитаси томонидан тасдиқлангани хабар қилинган қарорга мувофиқ акциз солиғи тилла буюмларини сотувчи заргарлик дўконлари, хусусий дўконлар ёки катта дўконлардаги заргарлик бўлимларига эгалик қилувчи юридик шахслардан ундирилмоқда.\nСолиқ эса тилла буюмга ёпиштирилган ёрлиқда кўрсатилган ҳар бир граммга 10 АҚШ доллари миқдорида белгиланган.\nТошкентдаги қатор савдо дўконлари эгалари ва сотувчилари бу солиқ аллақачон тилланинг хардор учун белгиланган нархида акс этганини айтмоқда.\n- Ҳозир тилланинг бир грамми учун нарх 180 мингдан бошланиб, 250-260 мингга қадар. Энг арзони бу ўзимизда чиқадиган "585", "583" пробали тиллада. Шунинг грамми 180 минг сўм бизда,- дейди Тошкент шаҳридаги заргарлик дўкони сотувчиларидан бири.\nТошкент марказидаги яна бир йирик савдо дўкони эгаси эса тиллага акциз солиғи солиниши сабаблари уларга қоронғу эканини айтди.\n- 10 доллардан солиқ солинганидан албатта хабаримиз бор. Лекин нимага солинди, билмаймиз. Бу энди тилла нархи 10 долларга ошди, деганида. Кейин бу суммани харидордан оламизда барибир,- дейди заргарлик буюмлари сотувчи хусусий дўконлардан бирининг эгаси.\nУнга кўра, тилланинг ўзбек сўмидаги нархи ўртача 20 минг сўмга яқин миқдорда қимматлагани харидорлар томонидан умумиятла оғир олинган, аммо савдо ўша-ўша.\nЯъни, ҳали-ҳануз Ўзбекистоннинг ўзида ишлаб чиқариладиган тилла буюмларининг савдоси чаққон.\n- Чунки арзон. Кейин буюмларнинг кўриниши ҳам ёмонмасда. Билмасам, бизникиларни қониқтиради, олишади шуни. Айниқса, тўйга кўп олишади. Бизда яна российский, италянский тилла бор. Турциядан бор. Ҳаммаси ҳам яхши сотилади,- дейди тилла буюмлари сотиладиган дўконлардан бирининг сотувчиси.\n2012 йилнинг январ ойидан бошлаб Ўзбекистонда тилладан ташқари яна спиртли ичимликлар¸ тамаки маҳсулотлари ва ўсимлик ёғига ҳам акциз солиғи солинган эди.\nЎзбекистон Солиқ қўмитасидан олинган расмий маълумотларга кўра, 2012 йилнинг 1 январидан бошлаб спиртли ичимликлар ва тамаки маҳсулотларига солинадиган акциз солиғи 15 фоиздан 21 фоизгача оширилган.\nРасмийларга кўра¸ бу турдаги маҳсулотларга акциз солиғининг оширилиши 2012 йил давлат бюджетини тузишда инобатга олинган.\nИқтисодчилар билвосита солиқлар тизимига тегишли бўлган акциз солиғининг 2012 йилдан бошлаб бир неча товар маҳсулотларига нисбатан жорий этилишини ҳукуматнинг Ўзбекистон бюжетига тушумни ошириш истаги билан изоҳлайдилар.\nХудди шунингдек, расмий манбаларда ҳам Ўзбекистондаги акциз солиқлари оширилишидан давлат ғазнасига 2012 йилда 3¸116 триллион сўм даромад тушиши кутилаётгани ва бунинг 2011 йилгига нисбатан 15 фоизга кўп экани айтилмоқда.\n2011 йил давомида ҳам Ўзбекистон ҳукумати хориждан келтириладиган қатор озиқ-овқат маҳсулотлари, жумладан, ун, сут, гўшт маҳсулотлари ва тропик мевалар учун 100 баробардан 200 баробарга қадар акциз солиғи солган эди.


Хозирги вақтда: 22 окт 2019, 14:47\n12 ян 2019, 19:13\nМавзу: Қазо намози ҳақида\nАссалому алайкум ! Ўқилмаган қазо намозларнинг ниятини қилганда, “14 ёшимдаги қазо намозларимни ўқишни ният қилдим”, деб ўқиш керакми ёки қайси вақтдагилигига нисбат берилмайдими?\n21 дек 2018, 22:19\nМавзу: Ҳаёллар ҳақида\nАссалому алайкум! Психологияда шундай гаплар бор. Бизнинг реал ҳаётимиз, ўй фикрларимизнинг натижаси ёки хаёлингдаги ҳаётингдаги каби. Бу гапларга дин тарафдан қараб кўришга ҳаракат қилдим. Бу ерда олдин ният қилинади, кейин ҳаётингда рўй беради, деб ўйладим. Илтимос, бу гапларни дин тарафдан боғла...\nМавзу: "Хўжайин" сўзи ҳақида\n"Хўжайин" сўзи ҳақида\nАссалому алайкум! Баъзи хотин-қизларимиз турмуш ўртоғига хўжайиним деб, мурожаат қилишади. Ҳар ким ўзининг ҳаётига ўзи масъул, ўзи хўжайинку. Бундай мурожаат қилишлари қанчалик тўғри?\nМавзу: Қалб ҳақида\nАссалому алайкум! Айтишадики, бирон инсон ҳақида ичингда овоз чиқармасдан салбий ёки ижобий ўй қилсанг ёки бошқа инсонга гапирсанг ҳам гапираётган инсонинг ўзга юртда бўлса ҳам энергетик жиҳатдан билиб туради дейилади, яъни интуация орқали. Бундан хулоса чиқиладики, инсоннинг руҳи билан руҳи, ёки қ...\nШайх Ҳазратларининг барча китобларида Қуръон оятлари берилганку, жумладан “Руҳий тарбия”, “Амаллар ниятларга боғлиқдир”, “Ижтимоий одоблар”, “Исроф”. Буларни таҳоратсиз ҳолатда ўқиш мумкинми?\nАссалому алайкум, устоз! Намозга таҳорат олаётганда, яъни юзни юваётганда пешонадан сувни қуйганда, кўзлар яхши ювилмагани сабабли, қўлнинг нами билан намласа ёки кўз учун алоҳида сув олиб ювганда таҳорат дуруст бўладими?\nАссалому алайкум, устоз! Бавосил туфайли қон кетганда, яъни таҳоратдан кейин ҳам қон тўхтамаса, таҳорат дуруст бўладими? Шу ҳолатда намоз ўқиса бўладими?\nМавзу: Цистит ҳақида\nАссалому алайкум! Уй шароитида циститни қайдай даволаса бўлади?\nМавзу: Ҳуфтон намози\nАссалому алайкум! Ҳуфтон намозини бамдод намози киришидан олдинроқ вақтда ўқиса бўладими?\nМавзу: Инсон руҳи ҳақида\nАссалому алайкум, устоз! Руҳшуносларимиз фарзанднинг руҳи, Аллоҳ билан келишган ҳолда ота-онани танлашини айтишади. Агар фарзанд олим бўлиб етишиши керак бўлса, фарзанднинг руҳи Аллоҳ билан келишган ҳолда, уни шу тарзда тарбиялайдиган ота-онани, ёки бўлмаса фарзанд маняк бўлиши керак бўлса (Алл...


Актёр Том Харди хакерлардан қандай ҳимояланиш лозимлиги ҳақида гапириб берди\n21:55 / 02.06.2016\nАктёр Том Харди хакерлардан ҳимояланиш мақсадида мунтазам равишда телефонини алмаштириб туришини айтди. Бу ҳақда Daily Express нашри хабар бермоқда.\nХардининг айтишича, аввал унинг смартфонлари доим бузиб кирилган ва ундаги шахсий ахборотлар ўғриланган. Шу сабабли актёр бир марталик телефонлардан фойдаланишга қарор қилган. Хардининг таъкидлашича, унга 2014 йилда юлдузларга тегишли аккаунтлар бузиб кирилгани сабабли Apple iCloud "булутли" хизматидан фойдаланмасликни маслаҳат беришган. Бундан ташқари, актёр электрон почта учун хусусий ойлайн-серверлардан фойдаланади.\n"Бизнинг аккаунтлар доим бузиб кирилган. Телефонни ишлатиб, ташлаб юбориш ва ҳаммасини янгидан бошлаш керак. Мен телефон рақамларимни ва телефонларнинг ўзини ҳам доим алмаштириб юраман", деб тавсия бермоқда актёр.


Имтиëзлар фасли тугади\n17 май 2022, Тошкент вақти: 22:53\nОлий Мажлис маъқуллаган қарор¸ газпром ва Лукойл раҳбарларига Ўзбекистонда зарбоф тўн кийгизиш даври тугаганидан даракчи ўлароқ кўрилмоқда.\nЎзбекистон Олий Мажлиси қарори билан¸ мамлакатда нефт ва газ қазиб чиқараётган хорижий компанияларга шу пайтгача берилган солиқ имтиёзлари бекор қилинди ва солиқлар юки оширилди.\n28 август куни Олий Мажлис Сенати хорижий нефт ва газ компанияларидан олинадиган солиқ миқдорининг жиддий оширилишини назарда тутувчи Ўзбекистон Солиқ кодексига ўзгартириш киритилишини маъқуллади.\nСенат тасдиғидан ўтган ҳужжатга кўра, Ўзбекистонда Маҳсулотни тақсимлаш келишуви асосида янги газ лойиҳаларни бошлаётган хорижий компаниялар газ нархидан 25 фоизлик акциз солиғини тўлайди. Ҳозирга қадар хорижий компаниялар учун газ акцизи 9 фоизни ташкил этиб келаëтган эди.\nЎзбекистонда Маҳсулот тақсимоти келишувига биноан газ лойиҳаларини аввал бошлаган хорижий компаниялар акцизлари ҳам оширилади. Фақатгина улар учун Маҳсулот тақсимоти келишуви имзоланган кундан бошлаб 10 йиллик имтиëзли муҳлат берилган.\nЎзбекистон парламенти мамлакатда нефт, газ ва газ конденсати лойиҳаларида иштирок этаётган хорижий компанияларидан олинадиган ер солиғи, сувдан фойдаланиш ва ягона ижтимоий солиқларнинг оширилишини ҳам тасдиқлади.\nБугунги кунда Ўзбекистонда Маҳсулот тақсимоти келишуви асосида бир неча йирик қўшма лойиҳалар ишламоқда.\n2004 йилдан буён Бухоро вилоятидаги Қандим газ конларини ўзлаштираётган ва Устюртда геология қидирув ишларини олиб бораётган Россиянинг “Лукойл” компанияси энг салмоқли газ лойиҳаларини амалга оширмоқда. Компаниянинг расмий вакили Владимир Семаков солиқларни ошириш қарори уларнинг Ўзбекистондаги бизнесига¸ албатта¸ таъсир қилишини айтди.\n- Ҳар қардай солиқ юкининг оғирлашуви табиий бойликларни ўзлаштириш соҳасида ишлаётган сармоядор ёки компанияга¸ шубҳасиз¸ ўз таъсирини ўтказади. Биз бу солиқларни тахминан 2014 йилдан бошлаб тўлаймиз ва бу қандайдир енгилликдан дарак бўлиши мумкин¸ деди “Лукойл компанияси вакили.\nЖаҳон иқтисодий бўҳрони оқибатида жорий йилда “Лукойл” компаниясининг дунё бўйлаб даромадлари ярмига қисқарди. Бироқ Семаковнинг айтишича, айнан Ўзбекистонда компания фаолияти кўнгилдагидай бормоқда.\n- Ўзбекистонда фаолиятимиз ажойиб тарзда бормоқда. Ўзбекистонда табиий газ қазиб чиқариш миқдори ортмоқда. Ўзбек лойиҳаларига жуда катта умид боғлаганмиз. Зотан¸ бу лойиҳаларга катта маблағ ётқизганмиз¸ дейди Владимир Семаков.\n“Лукойл” компанияси вакили билдираётган бу оптимизм ортида Москва ва Тошкент муносабатлари мураккаб бўлиб турган бир вазиятда ўзбек ҳукуматини янада ғазаблантирмаслик илинжи турган бўлса ажаб эмас. Аммо “Лукойл” дан ташқари Ўзбекистонда йирик нефт-газ лойиҳаларини Хитойнинг CNPC, Кореянинг KNOC ва Малайзиянинг Petronas компаниялари амалга оширмоқда. Бу компания вакилларининг ҳам Ўзбекистон парламенти қарори юзасидан муносабатини билиш учун қилган уринишларимиз самара бермади.\nХорижий нефт-газ компанияларидан кўпроқ солиқ унтириш имконини берувчи ушбу қарорлар бюджет тушумларини кўпайтириш мақсадлари билан оқланмоқда. Аммо асосий масала шуки, бундай уринишлар Ўзбекистон нефт-газ соҳасига келиш ниятида бўлган янги сармоядорларни чўчитиб қўйиши мумкин, дейди иқтисодчи Дмитрий Поваров.\n- Аввалам¸ бор янги сармоядорнинг ўзи йўқ. Бугунги кунда газга бўлган талабнинг камайгани туфайли сармоядорлар фаоллиги анча пасайди. Ҳукумат ўз қарори билан кимга фойда қилаётганини тушуниб бўлмай қолди¸ дейди иқтисодчи.\nРасмийларга кўра, имтиёзлардан мосуво бўлган хорижий сармоядорлар маҳаллий компаниялар билан бир хил тартибда ишлай бошлайдилар. Бу эса¸ улар фикрича¸ Ўзбекистондаги резидент мақомига эга компаниялар ривожланиши учун кўпроқ имконият яратиши мумкин.


Ўзбекистон Республикаси Соғлиқни сақлаш вазирлиги Назорат инспекциясининг 2017 йилнинг 9 ой якуни бўйича хисоботи\nЎзбекистон Республикаси Соғлиқни сақлаш вазирлиги Назорат инспекциясининг 2017 йилнинг 9 ой якуни бўйича жами, 459 та текширишлар ўтказилган шундан, 213 та режали ва 246 та режадан ташқари текширишлар ўтказилган.\nНазорат инспекция ходимлари томонидан 2017 йилнинг 9 ой якуни бўйича 484 та фуқоралардан келиб тушган шикоят - аризалар кўриб чиқилган. Кўриб чиқилган шикоят - аризалар 91 таси ўз тасдиғини топган.\n2017 йилнинг 9 ой якунида жами бўлиб, 3823 нафар тиббий ходимларга нисбатан интизомий жазо чоралари кўлланилган. Шундан: 2839 нафар ходимга хайфсан эълон қилинди, 757 нафар ходимга жарима солинди, 227 нафар ходим эгаллаб турган лавозимидан озод этилди. Жами бўлиб, 801,134 млн. сўм интизомий чораларда қўлланилган жарима ва тикланган моддий зарар бюджетга қайтарилди.\nДори воситалари ва тиббий буюмларнинг мақсадли ишлатилиши бўйича ўтказилган назорат натижалари буйича, жами 1201 нафар тиббий ходимга нисбатан интизомий жазо чоралари кулланилди. Шу жумладан, 32 ходим эгаллаб турган лавозимидан озод этилди, 211 ходимнинг бир ойлик маошидан жами 53,55 млн. сўм жарима сифатида ундирилди, 958 ходимга хайфсан эълон килинган.\nМолия вазирлигининг худудий назорат тафтиш бошқармалари билан биргаликда 29 текширишлар ўтказилган ва бундан тапщари Назорат инспекциянинг текшириш якунлари бўйича тузилган 10 та текшириш хужжатлари Молия вазирлигининг худудий назорат тафтиш бошқармаларига тақдим этилган.\nНазорат инспекциянинг текшириш хужжатларидан 209 таси худудий соғлиқни сақлаш бошқармаларига, 8 таси маҳаллий хокимятларга, 53 таси худудий ДСЭНМ ларига топширилган.\nШу билан бирга, текширишларда аникланган конун бузилиши холлари буйича 26 та текшириш хужжатлари жойлардаги хукукни мухофаза килиш органларига такдим этилган.\nНазорат инспекцияси бошлиги А.А.Агзамов


Қозоғистонда Ўзбекистон Олий Мажлиси депутатлигига номзодларга овоз бериш бошланди\n12 Декабрь 18:21\nNUR-SULTAN. Kazinform – Қозоғистонда 12 декабрь куни ЎР Олий Мажлиси Қонунчилик палатаси депутатлигига номзодларга олдиндан овоз бериш бошланди, деб хабар беради Kazinform ЎР Қозоғистондаги элчихонасига ҳавола қилиб.\n«Фуқароларга имкон қадар қулай шароит яратиш мақсадида Ўзбекистон Республикасининг Нур-Султан шаҳридаги Элчихонаси томонидан 12-18 декабрь кунлари оралиғида Қозоғистон Республикаси ҳудудларида олдиндан овоз бериш ташкил этилди», - дейилган хабарда.\nЭлчихонанинг маълум қилишича, жорий йил 12 декабрь куни Қозоғистон Республикаси Қарағанди ва Жамбил вилоятлари ҳудудида вақтинча ва доимий яшайдиган ЎР фуқаролари олдиндан овоз беришни бошлаган.\nҚарағандидаги олдиндан овоз бериш «Болашақ» академияси (Ерубаев к., 16/6) биносида ва Темиртау шаҳридаги ҚарДИУ (Республика шоҳ кўчаси, 30) биносида ўтказилмоқда.\nТараз шаҳрида эса «Шахбаз» МЧЖ биносида (Х.Бектурғанов, 10) сайлов участкаси ташкил этилган.\nЎР элчихонасининг маълум қилишича, маҳаллий вақт билан 16:00да мазкур ҳудудларда 404 нафар ўзбекистонлик овоз беришган.\nЭртага, 13 декабрь куни Туркистон шаҳридаги Яссавий номидаги Халқаро Қозоқ-турк университети биносида (Б.Саттарханов, 29) маҳаллий вақт билан 09:00-13:00 оралиғида олдиндан овоз бериш участкаси ташкил қилинади.\nЎзбекистон Республикасининг Қозоғистон Республикасидаги Элчихонаси Қозоғистонга вақтинча келган ёки доимий тартибда истиқомат қилувчи ЎР фуқароларини 2019 йил 22 декабрь куни ЎР Элчихонаси биносида бўлиб ўтадиган сайловда иштирок этишга чақиради. Манзили: Нур-Султан шаҳри, Лайли-Мажнун кўчаси, 7-уй.


Эрдўғоннинг Гуланга қарши кураши бошқа давлатларга ҳам кўчмоқда\n20 январ 2021, Тошкент вақти: 08:11\nҲокимиятга Фатҳуллоҳ Гулен қўллови билан келган Ражаб Тоййип Эрдўғоннинг бугунга келиб ҳокимият талаши устида ундан юз ўгиргани Туркиянинг жорий бўҳрони ортидаги асосий сабаблардан бири сифатида кўрилмоқда.\nТуркиядаги муваффақиятсизлик билан тугаган ҳарбий тўнтариш уриниши ортидан Қирғизистонда Гулан ҳаракати юзасидан тортишув юзага келди. Бу ҳол яқинда дунёнинг бошқа давлатларига ҳам кўчиши мумкин.\nБу исëндан кейин пойтахт Бишкекда жойлашган икки университет бир-бирига қарши бўлиб қолди. Бу икки олийгоҳ Қирғизистондаги энг яхши олий ўқув юртлари сафига киради.\nУларнинг бири Манас университети бўлиб, уни Туркия ҳукумати молиялаштиради. Иккинчиси эса Халқаро Отатурк-Олатоғ университети бўлиб, уни Фатҳуллоҳ Гуланнинг глобал исломий тармоғи молиялаштиради. Эслатиб ўтамиз, Анқара Гуланни муваффақиятсизликка учраган ҳарбий тўнтариш уринишини ташкиллаштирганликда айбламоқда.\n1999 йилдан бери АҚШда яшаб келаётган Гулан эса бу айбловни рад этди.\nТўнтариш уриниши бостирилганидан кейин Манас университети ректори тўнтаришга уринишни қоралаб, форум уюштирди. Сабоҳиддин Балф яна 18 июль куни бўлиб ўтган форум давомида қирғизистонликларни огоҳлантириб, “Гулан гуруҳи Қирғизистондаги одамларни ҳам ўз мамлакатларида қабиҳ ишларни қилишга ундаши мумкин”, деди.\nРекторнинг огоҳлантириши эътиборсиз қолмади. Манас университетининг айрим талабалари унинг фикрига қўшилди. Уларга кўра, Гулан тармоғи ёпиқ ташкилот бўлиб, унинг аъзолари ўз олдиларига қўйган мақсадлари таълимни тарғиб қилиш, жамиятга хизмат қилиш ҳамда консерватив исломий қадриятларга амал қилиш эканлигини таъкидлашса ҳам, аслида бошқа ниятларга ҳам эга бўлишлари мумкин.\nГулан ҳаракати ҳақида Манас талабаларидан бири Айгул “Кўпчилик улар ҳокимиятни қўлга олишга уринишлари мумкин, деяпти. Ким ҳақ, ким ноҳақ эканлигини айтиш қийин. Мен [гуланчи] талабалар бирга юришини, бир-бирини қўллашини кўрганман. Аммо шахсан мен улардан келаётган бирор таҳдидни кузатганим йўқ”, дейди.\nГулан тармоғи очган Отатурк-Олатоғ университети ўқитувчилари ҳамда талабалари эса бу фикрларга қўшилмайди.\nОтатурк-Олатоғ университети ўқитувчиларидан бири Нурдин Капаров “[Гулан] қанақа ғоя ёки принципларни тарғиб қилади? Илм ёйинлашни, математика, биология, химия ва бошқа фанлар аҳамиятига урғу беради. Бу ғоялар қанақасига шубҳали бўлсин?” дейди.\nАнқара Туркияда Гулан ҳаракатига қарши курашар, бошқа мамлакатларни ҳам бундай қилишга чақирар экан, Гулан ҳаракати Туркия ташқарисида ҳам мунозарага сабаб бўлишини кутиш мумкин. Анқаранинг мақсади Гулан глобал тармоғининг молия манбаларини қуритишдир. Гулан оқимининг асосий маблағ манбаси оқим аъзолари 150 ка яқин давлатда очган хусусий мактаблардир. Гулан ҳаракати айнан шу мактаблар туфайли ном чиқарган.\nАҚШда жойлашган Teneo Intelligence илмий марказининг Туркия бўйича мутахассиси Вольфанго Пикколи “Анқара Гуланга қарши жанг бошлади. Табиийки, Туркиядаги асосий эътибор маҳаллий вазият ҳамда Гуланнинг АҚШда яшаётганига қаратилмоқда. Бундан кейин Гулан ёки унинг шериклари фаолият юритаётган ҳудудларга ҳам эътибор қаратилади. Анқаранинг бу давлатларни Гулан маориф тизимларини ёпишга чақириб, уларга босим ўтказишини кутиш мумкин”, деди.\nАнқара аллақачон ўз элчихоналари¸ қолаверса Туркия ҳукуматига алоқадор ташкилотларни Гулан ҳаракати фаолиятини чеклашга чақиришни бошлади. Туркия президенти Ражаб Тоййиб Эрдўғон Гуланни “террорчи” деб атаб, АҚШдан уни “ҳарбий тўнтаришдаги роли” туфайли Туркияга экстрадиция қилишни талаб қилди. АҚШ Давлат котиби Жон Керри Вашингтон экстрадиция масаласини кўриб чиқиши мумкинлигини, аммо бунинг учун қуруқ “иддаолар” етарли эмаслиги, Гуланнинг айбини АҚШ судида исботлай оладиган жиддий далил зарурлигини айтди.\nГулан ҳаракатининг фаолияти очиқ-ойдин бўлмагани учун кўпчилик бу жамоанинг яширин мақсадлари бор, дея тахмин қилади.\nХабарларга кўра, 20 июль куни Туркия президенти Грузия бош вазири Георгий Квирикашвилини Грузиядаги Гулан мактабларини яқиндан назорат қилишга чақирган. Бундан икки кун аввал Туркиянинг Батуми шаҳридаги консули Гулан мактаблари “террорчи мафкурага таяниб таълим беришини” айтиб, шаҳар аҳолисини ўз фарзандларини бундай мактабларга юбормасликка чақирган эди.\nХабар қилинишича, Эрдўғон Озарбайжонни ҳам Гуланга алоқадор муассасалар фаолиятини чеклашга чақирган. 17 июль куни Озарбайжон презденти Илҳом Алиев Эрдўғон билан телефон орқали суҳбатлашди. Бунинг ортидан Боку ҳукумати Гулан берган интервьюни намойиш қилмоқчи бўлган хусусий телеканал эфирини тўхтатди.\n20 июль куни Бокуда Гуланга алоқадор Кавказ университети ҳамда камида битта газета фаолияти вақтинча тўхтатилди. Кавказ университети Бокудаги энг яхши таълим муассасаларидан бири ҳисобланади. Туркиянинг яқин ҳамкори ҳисобланмиш Озарбайжонда Анқара илтимоси билан ўтган йилларда ҳам бир неча Гулан мактаби ёпилган эди.\nГулан ҳаракатини глобал миқёсда чеклаш осон кечмайди, чунки бу ҳаракат мусулмон дунёсидаги энг йирик тармоқлардан бири бўлиб, унинг Кениядан тортиб Қозоғистонгача мактаблари, илмий марказлари ҳамда газета-журналлари бор. Гуланнинг “Хизмат” ҳаракати миллионлаб аъзога эга эканлиги айтилади. Оқим аъзолари Гулан ғояларига амал қилади. Диний пешво ҳар бир мусулмон маориф ва таълимни молиялаштириши, консерватив исломий қадриятларга амал қилиши ҳамда жамиятга хизмат қилиши керак, деб ҳисоблайди.\nТурли хил муносабат\nЭрдўғон Гулан ҳаракатига қарши курашишда фақатгина Туркиянинг савдо ҳамкори статусига таянмайди. Президент турли мамлакатларда гуленчиларга бўлган зиддиятли муносабатдан ҳам фойдаланиши мумкин. Аксар давлатларда Гулан мактаблари яхши кутиб олинса ҳам, кўп ҳолларда ҳаракат фаолияти яширин эканлиги сабаб унинг ғаразли ниятлари ҳақида хавотирлар мавжуд.\nЛондондаги Кинг коллежининг Туркия бўйича мутахассиси Уильям Парк “Гулан ҳаракатини бошқалардан ажратиб турувчи икки жиҳатдан бири¸ уларнинг катта ресурсидир.Туркиядаги тармоқ бизнес ҳамда хайрия ишлари билан ҳам шуғулланади (бу бизнес кўлами миллирдларда ўлчаланди). Иккинчи жиҳат эса¸тармоқ фаолиятининг сиёсий жиҳатидир. Шундай экан, уларнинг ўз ички тармоқларига таянишларини осонликча таҳдид солувчи, сиёсий характерга эга қилиб кўрсатиш мумкин”, дейди.\nБошқа тармоқлар каби, Гулан ташкилоти ўз аъзоларини бир-бирига таянишга, бир-бири билан тижорат қилишга ҳамда топган пулларининг бир бўлагини ташкилотга беришга чақиради. Айниқса¸ тадбиркорлар маҳаллий гуруҳ тузиб, мактабларни молиялаштиришга ҳамда камбағал оиалалардан келган ўқувчиларга контракт тўлашда ёрдам беришга чақириладилар. Мактабларда Ғарб мамлакатлариникига ўхшаш дарс программаси ўтилади. Кўп ҳолларда турк ҳамда инглиз ўқитувчилар ўқувчилар билан ётоқхонада бирга яшашади. Бу ётоқхоналарда дарсдан кейин Гуланнинг дин мавзусидаги асарлари ўрганилади. Бундай муассасаларда бирга ўқиганлар дўстлашиб, профессионал ҳаётда ҳам ҳамкорлик қилади.\nГулан ҳаракати Марказий Осиёда ҳам бой тарихга эга. Ҳудудда 1990 йиллар бошида Туркия ҳукумати қўллови билан Туркия маданиятини тарқатиш ҳамда мамлакатнинг хориждаги таъсирини ошириш учун маҳаллий ҳукуматлар қўллови билан ҳар бир Марказий Осиё давлатида Гулан мактаблари очилган эди.\nАммо ҳудуддаги авторитар етакчиларнинг бир нечтаси кейинроқ бу мактабларга қарши чиқди. Гулан мактаблари Ўзбекистонда 2000 йиллар бошида, Туркманистонда 2010 йиллар бошида, Тожикистонда эса ўтган йилда ёпилди. Россия аввалига Татаристон ҳамда Бошқирдистонда бу мактабларни яхши кутиб олди¸ аммо 2000 йиллар бошида уларни давлат таълим тизимига қўшиб олди.\nБу мамлакатларнинг бирортаси ҳам Гулан мактаблари нима сабабдан ёпилганини очиқламади. Кузатувчиларнинг айтишича, авторитар ҳукуматларга ўз мамлакатларида уларга тўлиқ бўйсунмаган, яхши тузилган тармоқнинг мавжудлиги ёқмайди.\nВашингтондаги Atlantic Council мутахассиси Аарон Штейн “Ҳар қандай авторитар ҳукумат уни ичкаридан қулатиши мумкин бўлган ташқи таҳдид устидан назоратни марказлаштиришга уринади”, дейди.\nГулан ҳаракатини кучсизлантиришга уринаётган Эрдўғон Гулан мактаблари жойлашган давлатларни уларни ёпиш нафақат Эрдўғоннинг шахсий манфаатини кўзлаши, балки уларга ҳам яхши бўлишига ишонтириши керак.\nҚизиғи шундаки, бир пайтлар Эрдўғоннинг ўзи Гулан билан яқин ҳамкор бўлган. Аммо кейинроқ икки ҳамкор ўртасидан қора мушук ўтган. Хабарларга кўра, бунга ҳокимият талашиш ҳамда Эрдўғоннинг авторитар бошқариш услуби туртки бўлган.\nЭрдўғон бундан аввал Гулан ҳаракатини ўз маъмуриятини обрўсизлантиришга уринишда айблаган. Хусусан, 2013 йилги коррупция можароси давомида президентга яқин бир неча расмий айбланганда Эрдўғон бунинг ортида Гулан ҳаракати турганини таъкидлаган эди.\nБу можаро ортидан Туркия ҳукумати бир неча прокурор ҳамда юқори лавозимли расмийни ишдан ҳайдади. Эрдўғон ўшанда Туркияни йўқ қилиш илинжидаги “қора кучларга” барҳам бериш учун бундай чора кўрилганини айтган эди.


Ёш тадбиркорлар ва фермерлар билан очиқ мулоқот\nБухоро шаҳрида ёш тадбиркорлар ва фермерлар иштирокида уларнинг муаммо ва таклифларини ўрганиш бўйича ҳудудий очиқ мулоқот ўтказилди.\nВилоят ҳокимлиги ва Ўзбекистон ёшлар иттифоқи вилоят кенгаши томонидан ташкил этилган мазкур тадбирда Олот, Жондор, Когон, Қоракўл, Қоровулбозор туманлари ва Бухоро ҳамда Когон шаҳарлари навқирон ишбилармонлари, шунингдек, соҳага қизиқиш билдирган йигит-қизлар қатнашди.\nМулоқотда мамлакатимиз иқтисодиёти ривожида тобора муҳим ўрин ту-таётган кичик бизнес ва хусусий тадбиркорликни ривожлантиришга катта эътибор қаратилиб, имтиёз ва переференциялар берилаётгани таъкидланди. Президентимиз Шавкат Мирзиёевнинг жорий йил 30 июнда "Камолот" ёшлар ижтимоий ҳаракатининг IV қурултойидаги "Жисмоний ва маънавий етук ёшлар—эзгу мақсадларимизга етишда таянчимиз ва суянчимиздир" маърузасида ёшларни иш билан таъминлаш учун улар ўртасида тадбиркорликни кенг ривожлантириш борасидаги вазифаларни белгилаб бергани соҳага ёшларни жалб қилиш масаласи тобора долзарб аҳамият касб этишини яққол тасдиқлайди.\nВилоятда ёш ишбилармонлар бизнес лойиҳаларини, жумладан молиявий қўллаб-қувватлашда сезиларли ютуқлар бор. Масалан, Марказий банк вилоят бош бошқармасидан маълум қилишларича, жорий йил ўтган даврида 2863 нафар навқирон тадбиркор йигит- қизга жами 23,7 миллиард сўм миқдоридаги кредит маблағи ажратилган. Бу кўплаб иш ўринлари яратишда ҳам муҳим омил бўлди.\nУчрашувда тадбиркорлар саноат, қишлоқ хўжалиги, хизмат кўрсатиш соҳаларидаги ишлари ҳақида тўхталиш билан бирга фаолиятларини янада ривожлантириш борасида ечимини кутаётган муаммоларга эътиборни қаратдилар.\n—Алоқа хизмати йўналишидаги пайнет шохобчам хизматидан мижозлар мамнун,—дейди Қоракўл туманилик тадбиркор Умид Рўзиев.— Талаб ва эҳтиёжни ҳисобга олиб, фаолиятни кенгайтиришни режалаштирганман. Бунинг учун эса 20 миллион сўм миқдорида кредит керак. Лекин тижорат банкидагилар ҳозирча ресурс масаласида муаммо борлигини айтишди. Агар кредит тезроқ ажратилса, бу сармоя ҳисобига компьютер ва тегишли бошқа техник жиҳозларни харид қилардим. Бунинг самарасида яна беш нафар ёшни ишга қабул қилиш имкони бўлади.\nКогон туманида нон ва нон маҳсулотлари ишлаб чиқарадиган "Когон лаззатли нон" МЧЖни кўпчилик билади.\nНегаки, маҳсулотлари сифатли ва нисбатан арзон. Лекин замонавий технологиялар билан жиҳозланган цех тўла қувват билан ишлаётгани йўқ. Сабаби: ажратилаётган ун фонди етарли эмас. Ойига атиги 7 тонна. Мулоқотда сўз олган корхона раҳбари Тўлқин Суюнов ушбу муаммони ҳал этишда кўмак сўради.\nТадбирда бошқа яна ўнлаб ёшлар, жумладан бошловчи тадбиркорлар ўз муаммоларини ўртага ташлади. Ўзбекистон ёшлар иттифоқи марказий кенгаши масъул ходимлари Б.Мирзатов, А.Ҳи¬доятов, банк, солиқ ва кадастр ташкилотлари, Савдо-саноат палатаси вилоят ҳудудий бошқармаси ҳамда бошқа мутасадди идоралар раҳбарлари уларга савол ва мурожаатлари юзасидан тушунтириш ва маслаҳат бердилар. Таъкидландики, ёш тадбиркор ва фермерлар томонидан илгари сурилган муаммолар жойида ўрганиб чиқилиб, вилоят ва республика ¬ми¬қ¬ё¬¬¬¬¬¬сида босқичма-босқич ҳал этилади, бирорта ҳам мурожаат эътибордан четда қолмайди.\nУчрашув қатнашчилари учун энг замонавий ишлаб чиқариш технология ва дастгоҳлари билан жиҳозланган "Бухоро Бриллиант Силк" қўшма корхонаси ва "ДЭУ Текс¬тайл"МЧЖ шаклидаги хорижий корхонасининг Бухоро филиалига бизнес сайёҳат уюштирилди.\nҒиждувон, Шофиркон, Бухоро, Вобкент, Ромитан ва Пешкў туманлари ёш тадбиркорлари ҳамда фермерлари иштирокидаги бундай мулоқот Ғиждувонда ҳам бўлиб ўтди. "Файз" фермер хўжалигида ташкил этилган учрашувда кичик бизнес соҳасининг навқирон вакиллари ишлаб чиқариш ва хизмат кўрсатиш соҳаларини ривожлантириш борасидаги муаммолар ҳа¬қида сўз юритдилар.\nПрезидентимизнинг жорий йил 11 июлдаги фармо¬йишига асосан 2018 йил сентябрь—октябрь ойларида тариқат алломалари Баҳоуддин Нақшбанд таваллудининг 700 йиллиги ва Абдулхолиқ Ғиждувоний таваллудининг 915 йиллиги нишонланади. Тадбиркор ёшлар ва фермерлар вакиллари Абдулхолиқ Ғиждувоний ёдгорлик мажмуаси билан танишдилар ва бу ерда амалга ошириладиган бунёдкорлик ишлари ҳақида хабардор бўлдилар.\nУчрашувларда вилоят ҳо¬кимининг ёшлар сиёсати, ижтимоий ривожлантириш, маънавий-маърифий масалалар бўйича ўринбосари Ж. Носиров сўзга чиқди.\nЭркин ЁДГОРОВ, "Бухороонома" мухбири.


Тошкентда турар-жой бироз арзонлади\nЯнги йилнинг дастлабки ойида Тошкентда турар-жой нархи ўтган йилнинг декабр ойига нисбатан ўртача 0,8 фоизга пасайди.\nГазета.уз сайтининг Sion Research ахборот-таҳлилий маркази маълумотига таяниб хабар қилишича, январ ойида Ўзбекистон пойтахтидаги уйларнинг бир квадрат метри учун сотувчилар ўртача 527 АҚШ долларидан сўраганлар. Ўтган йилнинг декабр ойида бу кўрсаткич 531 долларга тенг эди.\nРиэлторлар ўтган ойда уй савдосида чегирим фоизининг ҳам ошганини қайд этганлар. Чунончи 2011 йил декабрида уй сотувчилар харидорларга таклиф этилган нархдан 3-4 фоиз чегириб берган бўлсалар, жорий йил январида бу кўрсаткич 5-6 фоизни ташкил қилган. Шу тариқа ўтган ойда турар-жойнинг бир квадрат метри ўртача 498 доллардан сотилган. Ўтган йил декабрида бу кўрсаткич 515 долларга тенг эди.\nЖорий йилнинг биринчи ойида Тошкентдаги арзон уйларнинг ҳар квадрат метрига 328 доллардан, қиммат уйларнинг ҳар квадрат метрига эса 996 доллардан нарх бичилган. 2011 йил декабрида сотувчилар арзон уйларнинг квадрат метрига 330, қиммат уйлар квадрат метри учун эса 1011 доллардан сўраётгандилар.\nЯнварда сотувга қўйилган квартираларнинг ўртача майдони 70 квадрат метр бўлиб, 70 дан 80 метргача бўлган квартиралар турар-жой бозорининг 22,6 фоизини, 60 дан 69 квадрат метргача бўлган бозорнинг 18,1 фоизини, 50 дан 59 квадрат метргача бўлган квартиралар 14,8 фоизини, 40 дан 49 квадрат метргача бўлган квартиралар эса 11,2 фоизини ташкил этган.\nЎтган ойда сотилган уйларнинг 67 фоиздан кўпроғи икки ва уч хонали квартиралар бўлган. Ундан кейин харидоргирлиги бўйича бир хонали квартиралар, сўнг эса тўрт хонали квартиралар келади. Беш ва ундан кўп хонали квартиралар бўйича эса турар-жой бозорида талаб ҳам, таклиф ҳам камлиги айтилмоқда.\nПойтахтдаги турар-жойлар нархига уларнинг қандай материалдан қурилгани ҳам сезиларли таъсир қилади. Хусусан, риэлторларга кўра, январ ойида ғиштин уйлардаги квартираларнинг ҳар квадрат метри учун 571 доллардан нарх бичилган бўлса (декабрда 572 доллардан эди), бетон уйлардаги квартираларнинг ҳар квадрат метри учун 482 доллардан сўралган. Бу эса декабр ойидаги кўрсаткичдан 1,2 фоизга пастдир.


07:31 04 Декабр 2020\n20:28 02.03.2018 (Янгиланган 22:38 02.03.2018) Ҳавола олиш\nПутиннинг Федерал Кенгашга мурожаати президент сайлов кампанияси элементларидан бири бўлади, дея умид қилиш тўғри бўлар эди. Бу умидлар ўзини оқлаган бўлсада, фақатгина шу маънода-ки Владимир Путин жуда ўзгача, ностандарт сайлов кампаниясини олиб бормоқда.\nДунёдаги турли давлатларнинг сиёсий ошхонасини 45 йил давомида кузатар эканман, бунга ўхшаш воқеа бўлганини эслай олмайман. Бундан ташқари, тарихда ҳам бу каби чиқишлар бўлганини билмайман.\nПрезидент атайдан сайловолди агитацияси билан ҳаттоки қизиққани йўқ, у намойишкорона кундалик вазифаларини бажармоқда. Бошқа номзодларнинг югур-югури фонида, у учун сайловолди пойгаси деярли йўқ ҳисоб. У ҳеч ким билан баҳслашмаяпти, агитация қилмаяпти, эртагаёқ "ёрқин келажак" ваъдасини ҳам берган эмас. У шунчаки ўз вазифаларини бажармоқда.\nШу маънода ҳам мурожаат Путиннинг сайлов кампанияси рамкаларига тўлалигича мос тушди, дейиш мумкин. У умуман сайлов ҳақида эмас. У нималар амалга оширилгани ва нималарни амалга ошириш лозимлиги ҳақида. Яқин йиллар ва яқин ўн йилликлар учун қилинган режалар ҳақида. Россиянинг геосиёсий позициялари ҳақида.Мамлакат ва халқ келажаги ва бу келажакни қай тарзда нафақат фаровон балки ишончли ҳимояланган қилиш ҳақида. Энг асосийси, у ўнлаб, балки юзлаб сайлов кампанияларидаги каби ўлдирилмаган филларни тарқатиш билан шуғуллангани йўқ.\nУшбу мурожаат билан, қуйидагилар намойиш этилганди: ҳукумат ўзига ишонади, халқ томонидан қўллаб-қувватланишини ҳис этади. Айнан шу туфайли Россия замонавий нотинч дунё чақириқларига гўёки метин каби муносабат билдирмоқда, уни ликиллатишга уринишлари сари мустаҳкам бўлиб бормоқда.\nБир неча йил олдин Путин Россия ўта қудратли давлат эмаслиги, бу мақомни эгаллашга ҳатто интилмаслиги ҳақида баёнот қилган эди. Аммо бу таъкид, демак шундай ҳисоблаш учун асос борлиги билан ўз-ўзини инкор этарди. Мозамбик ёки Парагвай, Бразилия ёхуд Германия етакчиларнинг калласига унинг давлати — сверхдержава эмас деган баёнот билан чиқиш сингари фикр келмаслиги аниқ. Бу шундоқ ҳам барчага маълум.\nБундан келиб чиқадики, ўта қудратли давлат мақомини рад этган Путин, Россияни шундай ҳисоблаш учун асос борлигини таъкидлаган эди.\nТушунишимча, юқоридаги таъкиднинг айтилишига сабаб, "қудратли давлат" атамаси иккиқутбли дунё даврида пайдо бўлган. Иккинчи жаҳон урушигача кўпқутбли дунёда "қудратли давлат" атамаси қўлланилар, ва бундай давлатлар сони турли даврларда ўнтагача бўлган.\nСССР тарқагач, қолган ягона қудратли давлат — АҚШни — глобал гегемон деб атай бошлашди. Россия кўп қутбли дунёни яратиш тарафдори эканлигини инобатга олсак, қудратли давлат деган мақомдан намойишкорона воз кечиш ягона гегемонлик жойини эгаллаб олиш ёки биполяр дунё форматига қайтишга бўлган интилиш унда йўқлигидан далолат бериши лозим.\nШундай эса-да, 1 март куни Москва Манежида россия парламентарийларига мурожаат ўта қудратли давлат етакчиси томонидан йўлланди. Ёки, таъбир жоиз бўлса, коинотдаги субъектлилик ва беҳудуд суверинатга эга бўлган учта давлат раҳбари томонидан. Бу воқеа бутун дунё эътиборида бўлганини айнан шу билан изоҳлаш мумкин.\nКоинот кўламидаги иқтисодий масалалар\nВладимир Путин томонидан Россия учун биринчи галдаги сифатида белгиланган масалаларнинг ҳаётга татбиқ этилиши глобал иқтисодиётнинг ярмини назорат қилувчи, коинотнинг учдан икки қисм аҳолисига эга бўлган дунёнинг тенг ярмидан кам бўлмаган давлатлар иштирокини назарда тутади.\nБу масалаларни, уларнинг ҳаётга татбиқ этилиши давомида коинотдаги иытисодий негизни, у билан бир қаторда халқаро муносабатлар стратегиясини ҳам.\nРоссия президенти трансевроосиё савдо йўллари ҳамда Шимолий денгиз йўли ривожига жуда катта эътибор қаратди. Мавжуд ва режалаштирилган россия портлари, темир йўл ва автомобил транзит йўллари қуввати Россияни коинотнинг боғловчи маркази — дунё савдо йўлларининг бош чорраҳасига айлантиришини назарда тутади.\nБу шунингдек, тобора олдинга интилаётган Россиянинг ички инфратузилмас ривожи билан ҳам тўлдирилиши керак. Биринчи галда транспорт инфратузилмаси билан. Жаҳон иқтисодий муносабатларининг оғирлик маркази Осиё — Тинч океани минтақасига томон силжиши эса Россиядан Узоқ Шарқни ва Чекка Шимолни имкон қадар тезроқ ўзлаштиришни талаб этади. Чунки яқин ўн йилликда бу минтақаларда уларни ривожлантириш учун керак бўлган миллионлаб одамлар пайдо бўлиши керак, у ерларда бу одамлар нафақат иш, балки Россиянинг европа қисмида эришилган қулай шарт-шароитлар билан ҳам таъминланиши зарур.\nТаъкидлаганимдек, Россия ўз олдига қўйган масалаларни ҳаётга татбиқ этишга — фақатгина ўта қудратли давлатгина қодир. Йўқ, бунинг сабаби бошқа иқтисодиётлар тезкорлик билан ривожлана олишга ёки бошқалардан ўзиб кетишга қодир технологик ечимларни ёки қизиқарли бўлган транзит имкониятларини таклиф этишга қодир эмаслиги учун ҳам эмас. Россия — жуда бой давлат, аммо дастлабки имкониятлари Россияникидан анча анча олисда бўлган мамлакатлар иқтисодиёти шиддат билан ривожлангани тарихдан маълум.\nШунчаки, агар кимдир топса, кимдир албатта йўқотган бўлади. Агар транзит йўллар, жаҳон савдоси, саноат ишлаб-чиқариши, юқори технологиялар, истиқболли илм-фан Россия томон силжиган экан, у ҳолда улар қаердандир кетаяпти, демак.\nВа ўша қаердир бу ҳолатдан норози. Россиянинг бир неча бор ўзаро манфаатли ҳамкорлик ҳақидаги таклифларига қарамай, ғарблик ҳамкорлар куч билан (иқтисодий ва ҳарбий-сиёсий босим билан) бир томонлама устуворликни сақлаб қолишга уриндилар. Муваффақиятсизликлар кетма-кетлиги улар олиб бораётган сиёсатни соғломлаштирмади — аксинча, янада ғазабнок қилди.\nШундай қилиб, ўзингизнинг лойиҳа ва ютуқларингизни ҳимоялашни билишингиз керак. Шу жумладан, халқаро ҳуқуқни тан олмайдиган қўпол кучлардан ҳам.\nЯратиш ва ҳимоялаш\nПутиннинг ушбу маърузаси — Россия позициясини англатишда туб бурилиш ясади. Путин ўз мурожаатида биринчи марта Ғарбга панд-насиҳат қилиш ва Россияга босим ўтказишнинг бефойдалигини тушунтириш ўрнига мамлакатни енгиб бўлмаслик ҳақида далилларни келтириб ўтди. РФ Қуролли кучлари етарли даражада ислоҳ қилинган, давр талабига мос ҳолатга келтирилган, энг янги (кўп ҳолларда ноёб ва коинотда ҳали ҳеч кимда бўлмаган) қуроллар билан қуролланган ва улардан фойдаланишга ўргатилган. Шу боис Россия армияси бугунги кунда дунёнинг энг кучли ва балансга келтирилган армияси саналади. Шу боис ҳам Путин ўзининг ушбу мурожаатида Россияга ёки унинг иттифоқдошларига қарши тажовузкорлик акти шу заҳоти кенг кўламдаги ҳарбий жавобга олиб келиши ҳақида баёнот қила олди.\nШундай қилиб, ўта қудратли давлатнинг охирги шарти бажарилди — жадал ривожланаётган иқтисодиётга эга бўлиш камлик қилади, (инсон ҳаёти доираларида) туганмас табиий ресурсларга ҳам эгалик қилиш етарли эмас, энг олд транспорт инфратузилмасига эга бўлиш ёхуд уни яратиш ҳам кам. Буларнинг барчаси фақатгина давлат ҳар қандай тажовузкордан ўз ютуқларини ҳимоялай олсагина иш беради.\nШу боис, президент нутқининг ҳажм жиҳатдан унчалик катта бўлмаган, аммо маълумотлар ва ҳиссиётга бой, Россиянинг қурол-яроғ соҳасидаги ютуқларига бағишланган қисми чет элда катта шов-шувларга сабаб бўлди. Россиянинг иттифоқдошлари сингари, уни йўқ қилишга интилаётган "ҳамкорлари" ҳам ларзага тушди. Пентагоннинг муносабати орадан икки соат ўтиб пайдо бўлди.\nАмерикаликлар "агар бу рост бўлса" деган сўзлардан бошлаб, ўзларининг тўлиқ ночорлигини билдирувчи далиллар билан якунлар эди.\n2018 йилнинг 1 март санасида бутун дунё Россия нафақат ҳар қандай давлат тажовукорлигидан, балки коалиция таркибидан қатъий назар ҳам ишончли ҳимояланганини билиб олди. Путин Москванинг ҳеч кимга тажовуз қилишни режалаштирмаётганини ҳам эслатиб ўтди. Аммо бунинг кераги ҳам йўқ. Россияга қарши сўнгги ўн йилликда гибрид урушини олиб бораётганлар учун уларга Россиянинг ҳужум қилмаслиги эмас, балки уларда Россияга тажовуз қилиш имконияти йўқлиги катта фожеадир.\nДастлабки шок ҳолати ўтиб кетади. Янги хабар иёсий ва ҳарбий штаблар томонидан ҳазм қилинади. Тегишли хулосалар қилинади ҳамда дунё шиддат билан ўзгара бошлайди. Ўзи ҳақида очиқ маълум қилган улкан иқтисодий ва савдо режаларига эга бўлган, чексиз салоҳиятли мутлақо янги кучнинг борлиги ҳозирда мавжуд бўлган кўплаб иттифоқлар ва уюшмаларнинг қайта қурилишига олиб келади.\n2018 йилнинг биринчи март санаси — Pax Americanaнинг ниҳояси санасидир. У узоқ вақт касал бўлди, аммо ўзини тетик тутишга ҳаракат қилди, ўлишни хоҳламади. У ҳозир ҳам "шифокор унга моргга йўлланма бергани"га кўнишни истамаяпти. Аммо эндиликда ўзининг аввалги ҳолатида мавжуд бўла олмайди. Ўзининг иқтисодий ва сиёсий асосларини тубдан қайта қуриш учун эга бўлган вақтни эса нўноқларча сарфлаб юборган ва эндиликда гўзал ва даҳшатли янги дунёга қўшила олмайди.\nЎн бир йил муқаддам Мюнхенда Ғарбни огоҳлантирган Путин Москвада бунга нуқта қўйди. Кечки Вашингтон қурган тартиб энди йўқ, янгиси эса ҳали яратилмаган. Яқин ўн йилда Россия иттифоқдошлари билан уни яратиш ниятида. Ғарб коллективи бу ҳаёт байрамига кечикиб бўлди, аммо алоҳида мамлакатлар ҳали охирги вагонларга чиқишга улгуришлари мумкин.


Ҳоким ўлими рад этилиши билан бир пайтда Бухоронинг қадим қабристонига элтувчи йўллар таъмирланмоқда (тўплам)\n- Ҳоким ўлими рад этилиши билан бир пайтда Бухоронинг қадим қабристонига элтувчи йўллар таъмирланмоқда. Бухоро вилояти ҳокими вазифасини бажариб келган Карим Камолов ўлими хабари рад этилгани билан айни пайтда 17-18 август кунлари шаҳарда бўлаëтган айрим фавқулодда ҳаракатлар бухороликлар эътиборини ўзига тортмоқда. (видео)\n- Қозоғистоннинг энг нуфузли оиласи — Айсултан Назарбаев ўлими ҳақида. (видео ҚР)\n- Беларус тергов изоляторларидаги калтаклаш ва ҳақорат. Минскдаги тергов изолятори олдида ҳибсга олинганларнинг яқинлари тўпланмоқда. Айни пайтда ҳибсга олинганлар калтаклангани ва ҳақоратлангани айтилмоқда. Намойишлар бошланганидан бери минглаб одам қўлга олинган. (видео)


Расулуллоҳ соллаллоҳу алайҳи васаллам: «Қуръон ўқийдиган мўмин утружжага ўхшайди. Унинг ҳиди ёқимли, мазаси ширин. Қуръон ўқимайдиган мўмин эса хурмо кабидир. (Хурмо мевасининг) ҳиди йўқ, аммо мазаси ширин. Қуръон ўқийдиган мунофиқ райҳон каби хушбўй, бироқ мазаси тахир. Қуръон ўқимайдиган мунофиқ эса ҳанзала янглиғ ҳидсиз, таъми аччиқдир» деганлар.\nБухорий, Муслим, Сунан соҳиблари, Доримий, Аҳмад ривоят қилган.\nМазкур ҳадисда Қуръон тиловат қилиш, Каломуллоҳдан узоқ юриш қандай самара бериши ажойиб ўхшатиш орқали баён этилмоқда. Унда тўрт тоифа киши икки хил мева ҳамда икки хил ўсимликка ўхшатилмоқда: мўмин утружжага, хурмога, мунофиқ эса райҳонга, ҳанзалага менгзалмоқда. Бу билан мўмин банданинг шаъни нақадар улуғлиги, тилида мусулмонликни даъво қиладиган кимсанинг ҳолати нақадар ёмонлигини билиб оламиз. Қолаверса, ҳадисда Аллоҳнинг Каломи банданинг зоҳирига ҳам, ботинига ҳам таъсир қилиши таъкидланмоқда. Бандалар бу борада бир-биридан фарқ қилади. Ҳақиқий мўмин кўпроқ насибадор бўлади, кимдир озроқ. Қуръон баракасидан умуман бенасиб қоладиганлар ҳам йўқ эмас. Келинг, бу пурмаъно ҳадис шарҳи билан яқиндан танишиб чиқамиз:\n“Қуръон ўқийдиган мўмин утружжага ўхшайди. Унинг ҳиди ёқимли, мазаси ширин”.\nУтружжа – апельсинга ўхшаган мева. Унинг ҳажми ўртача, кўриниши чиройли, ранги сариқ-қизғиш. Утружжанинг ажойиб ранги киши эътиборини тортади. Унга қараган инсон кўнглида қувонч пайдо бўлади. Қолаверса, утружжанинг хушбўй ҳиди, тотли мазаси бор. Утружжа мевалар ичида энг зўри бўлгани учун ҳам мўмин киши мана шу мевага ўхшатилмоқда. Мўминнинг қалбида имони бор, нифоқ йўқ. У Қуръон ўқийди. Қуръон ўқиши шундоқ юз-кўзидан билиниб туради. Мўминнинг ташқи кўриниши гўзал, хулқи чиройли. Асосийси ички олами – қалби гўзал. Бундан чиқди, комил мўмин бўлиш учун ҳам сиртини, ҳам ичини тўғрилаш керак. Қалбни ислоҳ қилишда, етук мўмин бўлишда Қуръоннинг аҳамияти жуда катта. Қуръон ўқийдиган мўминнинг – худди утружжа каби – таъми мазали: қалбида имон мустаҳкам ўрнашган, ҳидиям хушбўй – одамлар унинг қироатини эшитиб роҳатланадилар, ажр-савоб оладилар, Қуръон ўқишни ўрганадилар. Эътиборли жиҳати шундаки, ҳадисда “Қуръон ўқийдиган” дейиш билан Қуръонни ойда-йилда бир эмас, доим ўқиш лозимлигига ишора қилинмоқда. Зеро, комил мўмин банда Аллоҳнинг Каломини токчаларда ғариб ҳолда қолдирмайди, муттасил ўқиб-ўрганади, илоҳий таълимотларга мувофиқ яшайди.\n“Қуръон ўқимайдиган мўмин эса хурмо кабидир. (Хурмо мевасининг) ҳиди йўқ, аммо мазаси ширин”. Буям ажойиб ўхшатиш. Ҳар бир бандадан талаб этиладиган асосий нарса имондир. Мўмин банда имони билан қадрли. Лекин Аллоҳга, охират кунига ишонса-ю, Парвардигори Китобини ўқимаса, унинг қадри пасаяди. Шунинг учун бўлса керак, Расулуллоҳ соллаллоҳу алайҳи васаллам Қуръон ўқимайдиган мўминни хурмога ўхшатяптилар. Хурмонинг мазаси жуда ширин, лекин ҳидлаб кўрсангиз, ҳиди йўқлигига амин бўласиз. Бундан чиқди, Қуръон ўқимаслик, ўқишни ўрганишга ҳаракат қилмаслик мўмин банда учун айб саналади. Афсуски, ҳозирда кўп мусулмонлар Қуръон ўқимайди, маъносини тушунмайди. Оқибатда мусулмон бўлгани учун эмас, мусулмон бўла туриб Қуръонни ўқиб-ўрганмагани учун бошига ҳар хил савдолар тушади. Бугунги кундаги кўп ташвишлар айнан диндан бехабарлигимиз сабабли келиб чиқмоқда. Бундоқ олиб қарасак, ҳаммаси ёзиб қўйилган, қайси вазиятда нима қилиш кераклиги баён этилган. Бироқ Қуръон ўқилмайди, Аллоҳнинг ҳукми ўрганилмайди. Бундай нохуш вазиятдан чиқиб кетишнинг бирдан-бир чораси – Қуръонга қайтиш, Аллоҳнинг Каломини қунт билан ўқиб-ўрганиш. Шуни ҳам таъкидлаб ўтиш жоиз, мўмин банда Қуръон ўқимасаям, унинг асли пок. Чунки қалбида имон бор. Қуръон ўқимагани ёки ўқий олмагани билан унинг ботини гўзал, аммо зоҳири ислоҳталаб.\n“Қуръон ўқийдиган мунофиқ райҳон каби хушбўй, бироқ мазаси тахир”. Қуръон ўқийдиган мунофиқнинг райҳонга ўхшатилишига сабаб мунофиқ дилида касаллик бор, тилида мусулмонликни даъво қилади. Лекин қалбида имон йўқ, ихлос йўқ. Одамлар – Қуръон ҳурматидан – риёкор қорини иззат-икром қилишлари мумкин. Бироқ нияти холис бўлмагани учун риёкор кимса Аллоҳ наздида ҳақиқий қорилик мақомига эришолмайди: унга савоб ҳам, юқори мартаба ҳам берилмайди. Маълумки, райҳоннинг ҳиди кўпчиликка ёқади. Аммо баргини чайнаган одамнинг кўнгли беҳузур бўлади. Мунофиқ ҳам шундай. Фақат Қуръон ўқигани учун унинг ҳиди хушбўй. Эътибор беринг: бу гап қалбида нифоқ иллати бор кимса ҳақида айтиляпти. Чинакам мўмин банда Қуръон ўқиш билан қанчалик юқори даражага кўтарилишини шундан ҳам билиб олса бўлади.\n“Қуръон ўқимайдиган мунофиқ эса ҳанзала янглиғ ҳидсиз, таъми аччиқдир”. Ҳанзала – таъми, ҳиди ёқимсиз ўсимлик. Меваси апельсин катталигида бўлади. Қалбида нифоқ бор, Қуръондан узоқ банда ҳанзалага ўхшайди. Унинг таъми аччиқ, устига-устак ҳиди ҳам бадбўй. Бу – тўрт тоифа ичидаги – энг паст поғона эгасидир. Мунофиқлик тамғаси бандани жуда паст даражага тушириб юборади. Агар у Қуръондан йироқ бўлса, поғонаси баттар пасайиб кетади. Мунофиққа ибодат қилиш ҳам, Қуръон ўқиш ҳам оғирлик қилади. Шу маънода Абул Жавзо: “Мунофиқ учун Қуръон ўқишдан кўра зил-замбил тошларни кўтариб юриш осонроқ”, деган.\nАбу Нуайм “Ҳилятул авлиѐ”да ривоят қилган\nМунофиқда имон, ихлос бўлмагани учун ибодатни хушуъ билан бажаролмайди, Қуръонни Аллоҳ розилиги учун эмас, одамлар мақтови учун қироат қилади, бор эътиборини фақат ташқи тарафга – моддиятга қаратади. Ҳадиснинг мана шу қисмидан хулоса чиқарадиган бўлсак, аввало нифоқдан узоқ юриш, сиртдан мусулмон бўлиб кўриниб, Исломга тескари ишлардан қилишдан эҳтиёт бўлиш керак. Қолаверса, Қуръонга эътиборимизни кучайтирайлик. Зотан, мўмин-мусулмон бўла туриб Қуръон ўқимаслик маъқул эмас. Чунки Аллоҳ Қуръонни ўқиб-ўрганишимиз, Каломуллоҳ одоби ила хулқланишимиз учун нозил қилган.\n«Қуръон қалблар шифоси» китоби асосида тайёрланди\nДругие материалы в этой категории: « Яхшиликка далолат қилиш уни бажарган билан баробардир\tСаховат жаннатга етаклайди »


13 октябрь куни мамлакатимизда кутилаётган об-ҳаво\nРеспублика Гидрометеорология марказининг хабар беришича, 13 октябрь куни Тошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 10-12, кундузи 27-29 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, айрим жойларда ёмғир ёғиши мумкин. Ғарбдан секундига 7-12 метр тезликда эсаётган шамол баъзи жойларда секундига 15-20 метргача кучаяди. Кечаси 7-12, кундузи 17-22 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 7-12, кундузи 24-29 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 7-12, кундузи 24-29 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 8-13, кундузи 25-30 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 7-12, кундузи 23-28 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 7-12, кундузи 19-24 даража илиқ бўлади.\nМазкур рукндаги бошқа мақолалар: « «Ҳаётимдаги энг унутилмас воқеа»\t«Нуронийлар маскани»нинг файзи ўзгача »


Хрушчёвнинг набираси Москвада ҳалок бўлди » Новости Узбекистана сегодня: nuz.uz\nНовости Узбекистана → Чойхона → Хрушчёвнинг набираси Москвада ҳалок бўлди\n09-06-2017 10:34 0 536 Рейтинг0 Чоп этиш\nХрушчёвнинг набираси Москвада ҳалок бўлди\nКПСС Марказий қўмитасининг биринчи котиби Никита Хрушчёвнинг набираси ва асранди қизи Юлияни Москва шаҳрида электричка уриб кетди, шундан сўнг у ҳалок бўлди. Бу ҳақда ҳуқуқ-тартибот органларига таяниб, «Газета.ru» хабар бермоқда.\nМаълум қилинишича, ҳодиса «Солнечная» станциясида юз берган. 77 ёшли Юлия Хрушчёва Внуково—Москва поездининг уриб кетиши оқибатида олган жароҳатлари туфайли ҳалок бўлди.\nЮлия Хрушчёва 1940 йилда Никита Хрушчёвнинг ўғли Леонид Хрушчёв оиласида дунёга келган. Леонид Хрушчёв фронтда бедарак йўқолгандан сўнг, Никита Хрушчёв уни асраб олган эди.


Хитой ва Британия ўртасида 150дан зиёд шартномалар имзоланади\n09:50 / 20.10.2015\nХХР раиси Си Цзиньпиннинг Бирлашган Қиролликда 20 октябрь куни бошланадиган давлат ташрифи жараёнида умумий қиймати бир неча миллиард фунт стерлингни ташкил этувчи шартномалар имзоланиши режалаштирилган.\nСешанба, 20 октябрь куни бошланадиган Хитой Халқ Республикаси раиси Си Цзиньпиннинг Британияга расмий ташрифи чоғида британ ва хитой тадбиркорлари ўртасида умумий миқдори бир неча миллиард фунт стерлингдан иборат 150дан зиёд шартномалар имзоланади.\n19 октябрь куни Си Цзиньпин Британияга етиб келди. Бугун, 20 октябрь куни Хитой етакчисининг британ қироллик оиласи ва парламентарийлар билан учрашиши режалаштирилган, чоршанба, 21 октябрда эса ХХР раиси британ бош вазири билан учрашиб, британ-хитой бизнес-саммитида иштирок этади.\nИмзоланиши кутилаётган энг йирик қийматли шартномалардан бири сифатида Британияда атом электр станцияси қурилиши ҳамда мавжуд АЭСларнинг эскирган қурилмаларини модернизация қилишга инвестиция киритиш айтилмоқда. Махсус хизматлар бундай ҳамкорликнинг хавфсизлик учун салбий таъсир кўрсатишини айтаётганига қарамасдан, британ ҳукумати бу каби ҳамкорликни ривожлантириш ва бир неча миллиард фунт стерлинглик икки томонлама шартномаларни имзолашга тайёр.\nШунингдек, ОАВ маълумотларига кўра, британ ва хитой энергетик компаниялари – BP ва CNPC ҳам Ироқ ва дунёнинг бошқа минтақаларидаги нефть конларини ўзлаштириш юзасидан ҳамкорликни кучайтириш тўғрисида эълон қилишади.\nБизнес-форум вақтида Хитой етакчиси ХХР Британиянинг йирик инфратузилма лойиҳаларидан бири – Лондон-Манчестер тезюрар темир йўл магистрали қурилишига инвестиция киритиш тўғрисида ҳам эълон қилиши мумкин. Аввалроқ британ Молия вазири Жорж Осборн ХХРга ташрифи чоғида Хитой компанияларини туннеллар, кўприклар ва йўллар қурилиши учун инвестиция киритишга чақирган эди.\nХитойнинг йирик телекоммуникация компанияларидан бири Huawei ҳам Манчестер университетида графен устида олиб борилаётган тадқиқотларни молиялаштириш ҳақида эълон қилиши кутилмоқда. Си Цзиньпиннинг ўзи 21 октябрь куни компаниянинг Британиядаги ваколатхонасига, 22 октябрда университетга ташриф буюриши режалаштирилган.\nЭслатиб ўтамиз, 19 октябрь куни ХХР раиси Си Цзиньпин турмуш ўртоғи Пэн Лиюань ҳамроҳлигида тўрт кунлик расмий ташриф билан Британияга келди. Си Цзиньпин сафари сўнгги 10 йил ичида Хитой етакчисининг Британияга бўлган илк ташрифи бўлади. Охирги маротаба ХХРнинг собиқ раиси Хун Цзиньтао Бирлашган Қиролликка 2005 йилда ташриф буюрган эди.\nХитой раҳбари ва унинг турмуш ўртоғи шарифига ҳақиқий қироллик қабули ташкил этилади. Хитойлик меҳмонлар 23 октябрга қадар Букингем саройида истиқомат қилишади.


Отдел культуры и просвещения | Санаторий Октош\nОтдел культуры и просвещения\n2013 йил давомида санаторияда дам олувчилар учун мунтазам равишда маданий-маърифий ишлар олиб борилди. Бадиий кечалар, учрашувлар, концертлар, цирк томошалари, дарбозлар ташкил қилинди.\nКутубхона 3-чи еток биносининг 3-каватида жойлашган булиб, маданий-маърифий бурчак ташкил қилинган унда кундалик ойнома ва рўзномалар ўз вақтида етказиб берилди.2013 йил дам олувчиларни яхши дам олиши ва маъданий хордик чикаришлари учун барча шарт –шароитлар яратилган.\nЯнги келган дам олувчилар билан суҳбат ўтказилади. Унда санаторияни тарихи, даволаш омиллари, санаторияни ички тартиб-қоидалари ва бошқа масалалар тўғрисида суҳбатлашилади ва дам олувчилар томонидан берилган саволларга жавоб берилади.\n10 кунда 1 маротаба малакали шифокорлар томонидан ҳар хил тиббиётга оид мавзуларда ва санаториядаги даволаш турлари, даволаш омили, уларни таъсири, тартиб коидалари хақида шифокор маслаҳати, давра суҳбати ўтказилиб турилади. Унда қизиқарли савол-жавоблар бўлиб ўтади.\n«Оқ-тош» санаториясига даволанишга келган барча дам олувчилар рўйхатхонада шифокор кўригидан ўтказилиб, антропометрия, спирометрия, ЭКГ,УТТ текширувидан ўтказилади. Таҳлилхонада ҳамма дам олувчилар клиник ва биохимик текширувдан ўтказилади.. Дам олувчиларга тор мутахассислар кўриги- гинеколог, стоматолог, кардиолог педиатр кўриги ташкил қилинган. Зарурият туғилганда хирург, окулист, лор, дерматолог шифокорлар кўриги туман марказий шифохонаси билан келишилган ҳолда ташкил қилинган. Дам олувчилар текширувдан ўтказилиб, тўғри ташхис қўйилгач керакли физиотерапевтик муолажалар ўтказилади.\n2013 йил давомида санаторияда даволанишга моънелиги бор беморлар булмади . . Санаторияда 2013 йил тиббий кенгаш, шифокорлар ва хамширалар конференцияси учун режа тузилиб, шу режалар асосида ўтказилди. Тиббий кенгаш хар чоракда бир маротаба бўлди. Унга бош шифокор раислик қилади, 5 та аъзолари ва 1 та котибаси бор. Тиббий кенгашда санаторияни иш фаолиятини яхшилашдаги чора-тадбирлар, санаторияни баҳорги-қишки мавсумга тайёрлаш, таъмирлаш ишлари, бўлимларни текширув ишлари, дам олувчиларни яхши дам олиши чора-тадбирлари кўрилди.\nШифокорлар ва хамширалар конференцияси бир ойда бир маротаба режа асосида ўтказилди. Унга бош шифокорни даволаш ишлари бўйича муовини ва бош хамшира бошчилик қилди. Тиббий кенгашда касалликлар ва уларни олдини олиш, санитария-гигиена ва эпидемиология мавзусида масалалар кўриб чиқилди Санаторияда йил давомида шифокор ва хамширалар малакасини оширмокда.2013 йилда шифокорларданбиттаси бир ойлик малака оширишкурсида ,биттаси уч ойлик физиотерапия буйича ихтисослаштиришга укиди Иккита шифокор олий тоифа олди


“Устозим»нинг Устози (Ҳажвия) - Уч илдиз\n“Устозим»нинг Устози (Ҳажвия)\nУни яна “устоз” десам, тилим кесилсин!..\nШу сўзим бир кун бошимга бало бўлишини қаёқдан билибман?..\nБунақа “муомала”га ўзилари ўргатишган. Масъул котибимиз Сайдилла Умаров заифа зотини “онам” дейди. Ҳатто, фаррош хотинни ҳам… Куракда турмайдиган қилиқларини билса-да “онам”лайверади…\nУндан “андоза” олган собиқ ҳамкурси – жингала сочли мусаҳҳиҳимиз Вали Восиқ эса ҳаммани «отам» дейди. Пўстак лақабли бу одам юз грамм отиб олганида “ота”ларининг саноғига етолмайсиз. Ҳали бўйдоқ бўлишимга қарамай мени ҳам… Товба, уни “ўғлим” дейишим керакми?..\nЧиллаки чиллакини кўриб чумак ургани каби камина ҳам баъзиларни «устоз!» дея бошладим. Бу каломни айтиш билан кимларнидир шунчалик ноқулай аҳволга солиб қўйишим ҳақида эса ўйлаб кўрмаган эканман. Ана шундан панд едим… Бўлмаса, Вали Восиқни ҳам “устоз” дермидим?!\nБир пайтлари ичкилик Пўстакни сондан чиқарган экан. Қадрдон дўсти Сайдилло Умаров уни йўлга солиб, мусаҳҳиҳ қилган экан. Олий маълумотли журналист ўшандан буён кичик вазифада бўлса-да ҳар қалай таҳририятда (!) ишлаётганига шукр қиларкан.\nШифокорлар: “қачон қадаҳ кўтарсангиз, ўша – охиргиси бўлади!..” деб огоҳлантирганидан буён Пўстак шиша деган нарсага қарамайдиган бўлиб қолди. Ичкиликбозликдан у ичолмайдиган бўлиб қолгач, қутулди… Ичмай қўйгач, вазифасига бошқачароқ ёндошадиган бўлди. Ҳаммаси яхши бўлди-ю, бироқ каминанинг ижодига “қора кўзойнак” ортидан қараётгани ғашимга тегарди. Ўзи тузикроқ нарса ёза оладими-йўқми, қатъи назар айнан менинг “хато”имни топишга устаси фаранг бўлиб қолди… Тирноқ орасидан ҳадеб кир ахтараверса чатоқ экан…\nМусаҳҳиҳнинг вазифаси – саҳифани қўлёзмалар билан солиштириб, имловий хатоларини тузатиш. У бўлса, “таҳрир”га киришиб кетади; қизил қалами билан бўяб, ўзича “ижодий” ёндошаётганини кўз-кўз қилаверади. Бўлмаса, шуям гапми; “сабабли” сўзини “туфайли”, “аммо”ни “бироқ” қилиб ўзгартириб чиқади-да, бош муҳаррирга кўрсатади. Бу билан: “ёш журналист ёза олмайди” деган “даъво”сини исботлашга чиранади…\nҲақлигимни исботлашга ҳаракат қилсам – юзгачопар, деган маломатга қоламан. Тилимни тишлаб юраверсам, “нўноқлигим”ни тан олган бўламан… Бир нарсани тушунмайман; фисқу фасоддан ҳузур қиладиганлар исталганча топилади-ю яхшиликни қўллаб-қувватлайдиганлар негадир анқонинг уруғига ўхшайди. Худо ёрлақаб, жуда зўр асар яратсам ҳам уни йўққа чиқаришга қодирлар топилади. Битта Пўстакнинг ўзи автар-астарини чиқариб ташлаши ҳеч гапмас. Ўшанда баъзиларнинг қийқириб кулишларини бир кўрсангиз…\nҲақиқат минг эгилиб-букилмасин, у барибир синмаслигига ишонаман. Пўстакнинг “таҳрир”ини тан олмай, «бўялган» мақоламни шарт республика газеталарига жўнатардим! Катта газетада ёритилгач, ғолиблик шоҳсупасини ишғол этгандек ҳис этардим ўзимни! Қилдан қийиқ топишга устаси фаранг Пўстак бунга ҳам лой чапларди:\n– Ўша таҳририятларни “ўтмас пичоқ”лар босиб кетди. Биз билан бирга ўқиганда бурнини зўрға артиб юрадиганлар энди бош муҳаррир, ўринбосар, масъул котиб, бўлим мудири… Талабалик пайтимиз улар ёзган машқларини менга кўрсатишга юраклари дов бермасди. Ҳаммасини чизиб ташлардим! Қачон “оргинал” нарса, теша тегмаган мавзуларни ёзасилар деганларим сира эсларидан чиқмаса керак. Ана ўшалар раҳбарлик отига миндими, газетаси ўлди деяверинг. Бизнинг “Олға” – туман нашри бўлса-да, уларникидан анча савияси юқори! Олди-қочди нарсалар бизда ҳечам чиқмайди!..\nБу билан у ўзини катта таҳририятдагилардан ҳам каттароқ тутар, айни вақтда менинг материалларимни “олди-қочди”га чиқарарди!..\nШунда ўзимни гўлликка солиб, “жон жойи”дан тутаман, дилимда пайдо бўлган гапни тилимда сал бошқача ифода этаман:\n– Ўзингиз нега ёзмайсиз?\nБу – “ўзинг ёза олмайсан-ку” ёхуд “ёзиш қўлингдан келмайди-ю…” деганим бўлади. У эса одатига кўра тағин осмондан келади:\n– Шунақа ёзгандан кўра ёзмаган маъқул!..\n– Хўш, қанақа ёзиш керак?..\nСаволим жавобсиз қолади. Гўё у бу ҳақда гапиришни эп кўрмайман, деган қабилда бошини ликкиллатиб қўя қолади.\nОқ сочлари оқиллигидан далолат бериб турадиган бош муҳарриримиз Доно Оқилович унча-мунча гапга учмасада негадир Пўстак айтганларини маъқуллайверади. Ўзи таҳрир санъатини яхши билсада менинг “нўноқлигим” ҳақидаги уйдирмаларни инкор қилмайди…\n…Ўзларича ёш кадрни шу йўсинда тарбиялаётгандир?..\n(…Ўша хулосам нақадар тўғри эканлигига кейинчалик иймон келтирдим. Йиллар ўтиб, бош муҳаррир бўлганимда айрим «сиркаси сув кўтармайдиган», «ҳавойи» ёш ҳамкасбларни тарбиялашда устознинг шу усули роса қўл келган!..)\nПешонаси ярқираган бўлим мудиримиз юқорироққа кўтарилиб кетгач, ўрнига кимни қўйишаркин, деган савол тинчлик бермай қўйди… Ўзимдан бошқа ким ҳам бўларди! Шундоқ умид қилишимга асос бор; уч йилдан бери Маданият бўлимида фаол ишлаётган, «Олға»нинг олға қадам босиши учун бор кучимни сарфлаётган бўлсам!.. Баъзи раҳбарлар ибораси билан айтганда «пишиб-етилиб!» қолган кадрман… Буёғини очиқ айтадиган бўлсак, ёшларга эътибор берилсин, дея энг юқоридан ҳам қўллаб-қувватлаб туришибди!\nДолзарб мавзудаги мақолаларим шов-шувларга сабаб бўляпти! Эрталаб ойнаи жаҳонда намойиш этиладиган «Газеталар шарҳи»да номим жаранглаб туради! Қанча танловлар ғолиби бўлганман. Ютуқларимни кимдир билиб-билмасликка олиши ё ҳасад ўтида бурнини жийириб қўйиши мумкин. Бош муҳарриримиз эса истеъдодли ёщларга ғайирлик қилмаслигига ишонаман! Адолат юзасидан каминани шу лавозимга тайинлашса, ютқазмаслигини у киши яхши тушунади!..\nАмалпараст экан, деб ўйламанг. Гап шундаки, бирор савлатинг қурғур мудир бўлиб қолишидан юрагим безиллайди. Ёзиш қўлидан келмайдиганлар таҳририятда истеъдодлиларнинг кушандаси бўлишади… Бировнинг ижодини «бўғиш»ни қойиллатишади. Шулардан биттаси – Восиқ! Бу пиёнистага амал тегиб қолса борми… Бўлмаса, «учинчи даражали» лавозим – таҳририят касаба уюшмаси раиси этиб сайланганидан буён менинг қадамимни ўлчаб юрадиган одат чиқарган. Бошқа газетада мақолам чиқди дегунча айюҳаннос солгани солган. Гўё маошни бу ердан олиб, бошқаларга хизмат қилаётган эмишман… Сўнг, «интизомсизлик қилганим» учун «тушунтириш хати» ҳам ёзишга мажбур бўламан. Менга кўрилган чора эса раҳбарларимиздан бири – масъул котибимизга жуда ёқади…\nДилимда борини бош муҳаррирга дангал айтишга истиҳола қиламан. Амал талашяпти, деган фикрга бориши ҳеч гапмас. Мудирликка кимдир тавсия этса-да!.. Хўш, ўша жонкуярим ким бўлиши мумкин? Қуюқ қошлари сермулоҳаза эканлигидан далолат бериб турадиган масъул котибимизнинг гапи тош босади! Бирор иш усиз битмайди-ку…\nХўш, дилимдаги гапни қовоғидан ҳамиша қор ёғиб турадиган Сайдилло акага қандоқ айтаман? “Ёш бўлсанг ҳам амалпараст экансан-а” дея дашном берса-я?! Ёки ҳар нарсага етган ақли шунга қолганда ҳам оқсамай, ўзи мени бўлим мудирликка тавсия этмоқчидир? У ҳолда ишни бузиб қўймайманми?.. Мен ҳақимда мутлақо ўйламаётган бўлса-чи? Кеч қолсам, нима дейиши аниқ: «после пожар…»\nҚай бир масалада ҳам «ўзи билар» деб юравергандим. Аксинча бўлгач, гина қилсам шундоқ деганди: «Ичимдагини топ» демай, очиқча айтсангиз бўлмасмиди?! Дангал гапирганни яхши кўраман!..\nЎзи шундоқ деб турган одамга нега дардимни айтмаслигим керак? Ахир камина ҳам таҳририят келажагини ўйлаб… Демак, отни қамчилаш зарур!\nГоҳо инсон ўз илдизига ўзи болта уриб яшаётганини билмаскан. Ахир, энг яхши гапим бошимга тўқмоқ бўлиб тушишини қаёқдан билай? Умрида бирор нарса ёзмаган масъул котибга «устоз» дейишим қандоқ таъсир этиши мумкинлиги ҳақида ўйлаб ҳам кўрмабман…\n«Устоз!» дейишимдан масъул котибнинг аввал энсаси қотди. Дилимда унга ўзимни ҳеч қачон шогирд ҳисобламаслигимни сезсада, индамади. Аммо хушомадим ёқаётгани қийиқ кўзларидан аён билинарди.\nИшларим юришаётганини кўриб, ўзимча хулоса чиқардим: «Илгарироқ фалончиларгаям шунақа муомала қилганимда, қанча ишим битиб, эшагим лойдан ўтаркан!». Шу-шу «устоз»ларим кўпайиб кетди… Ишим тушган зот борки – «устоз!» Навбатчи бўлган куним ҳатто Пўстакни ҳам устоз дейман. Ўзида йўқ суюниб кетган мусаҳҳиҳ бунга жавобан «отам!» деб қўяди…\nМаданият бўлимини мудирсиз ҳам гуллатиб юрибманми, энди адолат юзасидан каминани шу лавозимга тайинлаб қўя қолишса бўларди. Негадир «ташкилий масала» раҳбариятимиз хаёлига келмаётганга ўхшарди. Ахийри, масъул котибдан ўсмоқчилаб сўрадим:\n– Шу-у… бўлим мудирлиги масаласи нима бўларкин?..\n– Қанақа мудирлик?!– Кўзойнаги оша кўз ташлади Сайдилло ака.– Тушунмадим?\n– Бизнинг Маданият бўлимига мудирликни айтаяпман…\n– Ҳозир шу зарилмиди?– Қўлидаги линейка ва қаламини макет қоғози устига ташлаган кўйи зарда қилди у.– Хўш, кимни қўяйлик? А?! Шахсан сиз кимни тавсия этасиз?..\nБу қадар бигизли саволга нима деб жавоб беришим мумкин? Қай бир шеърда ёзилганидек «Мени сайланг…» дейинми? Ҳозир тешиб юборгудек тикилиб турган масъул котибнинг кўзига қарашдан кўра пориллаб ёнаётган «сварка»га тикилиб туриш минг марта осонроқ эди… Тағин «қовун тушириб» қўйишдан истиҳола қилганча елка қисиб қўя қолдим.\nЎша «хатоим» туфайли шунчалик жабр кўришни билганимда бир умр тилимни тишлаб юрмасмидим…\nЎша онданоқ Сайдилло аканинг муносабати ўзгариб қолди. Ўтирсам ўпоқ, турсам сўпоқман… Энг ёмони, ёзган нарсаларимни бўяйдиган қалам иккита бўлди. «Летучка»да фақат менинг «бўш-баёв» мақолаларим муҳокама қилинади, аниқроғи – қораланади. Ҳеч бир сабабсиз мукофотлардан маҳрум этишади, мақолаларимга қалам ҳақи ҳаминқадаргина қўйилади… Сабабини сўрасам, нима дейди денг:\n– Амал талашганингиз камлик қилгандек энди беш панжаниям оғизга урмоқчимисиз?.. Қайси ахмоқ ўзига мукофот сўрайди? Мукофот фақат яхши ишлаганларга рағбатлантириш мақсадида берилади!\n– Мен кимдан кам ишлаяпман?!– Тутақиб кетдим бир куни.\n– Ия, ия,– деди масъул котиб ясама илжайиб.– Ҳали ҳаммадан кўп иш бажараяпман, денг! Доно Оқиловичдан ҳам кўпроқ ишлаяпман, дерсиз? Хўп, унда бош муҳаррирга бериладиган мукофотни сизга берамиз! Қутулдикми?\nШу тобда қўшни хонадан мусаҳҳиҳнинг ғўлдираган товуши эшитилди:\n– Ахмоқ ўзини мақтайди…\nШунақа «қўланса» гапни эшитгандан кўра бемукофот юрганим минг марта афзал эмасми? Тилимни зўрға тишлаганча хонадан отилиб чиқдим…\nМен қанчалик камтар бўлишга интилсам, масъул котиб билан мусаҳҳиҳ шу қадар ҳаддидан оша бошлади… «Ўйин» сабаби навбатдаги «летучка»да ошкор бўлди. Ҳафта мобайнида амалга оширилган ишлар ҳақида гапирган Сайдилло Умаров газетамиз муваффаққиятли чиқишида бош муҳарриримиз ва тажрибали ходимларнинг меҳнатлари салмоқли бўлаётганини алоҳида таъкидлагач, мен томон бир кўз ташлаб, томдан тараша тушгандек нима дейди денг:\n– Толмас Тошбек ёш бўлса-да…– У ўқчиб қолди. Ҳозир «ёш бўлса-да, қалами ўткир журналист!» қабилидаги гапларини кутгандим. Афсуски, гап нишаби бошқа ёққа бурилди.– … анчагина қувлиги бор. Бизнинг соҳада, ҳа, айнан бизнинг таҳририятда бунақаси кетмайди!..\nКелишиб олгандек худди шу пайт Пўстак устма-уст акса урди.\nҲамма менга қаради.\nДоно Оқилович «давом этаверинг» дегандек масъул котибга юзланди.\nБундан «илҳомланган» масъул котиб «нутқ»ини давом эттирди:\n– Мана бу каби,– деди у қип-қизил қилиб бўялган қўлёзмаларимни кўрсатиб,– ўта таҳрирталаб қилиб ёзишини айтмасам ҳам бўлади. Сийқа гап ва жумлалари жонга текканини ҳам гапирмоқчи эмасман. Бахтимизга Вали Восиқ шунақа хом нарсаларни пишитиб, эпақага келтириб беряпти. Ҳозир бошқа нарсани айтмоқчиман; ёш ходимимиз муомаласини тузатиб олсин… Хафа бўлсаям юзига айтаман: худди масхара қилгандек қайдаги қаланғи-қасанғиларга қўшиб мениям «устоз» дейишини сира ҳазм қила олмаяпман. Очиғи, ўз ўрнида айтилмаган ёхуд носамимий айтилган гап худди ҳақоратдек туюларкан. Катта адиблар билан суҳбатлашганда ҳам уларга «устоз» дейишга истиҳола қиламиз. Аслида уларни ҳар қанча устоз дея эъзозласак арзийди!.. Бироқ… майли, уёғини айтмай қўя қолай. Энди-и мен аламимни ичга ютиб ўрганганман. Толмасжон ўзича мени калака қилишини ҳам яхши биламан. Бироқ, Доно Оқиловичга ҳам, у кишига ғайирлик қилиб юрган босмахона директорига ҳам бирдек «устоз» дейишига қандоқ тоқат қилиш мумкин?.. Тунов куни директор ўз оғзи билан нима дейди, денг: «Анови шоирсифат боланинг устоз-устоз дейиши жонга тегди, ахир, мен шеър ёзмасам…»\nКулгини авжига чиқариш учун Пўстак атай чапак урганча хо-холарди…\nБопладимми, дегандек, Сайдилло Умаров ясама тиржайганча ҳаммага бир-бир кўз ташларди.\nФақат, Доно Оқилович вазмин ўлтирар, қуюқ қошлари остидан ғалати қараб қўярди…\nЎҳ, номард! Қандоқ нишонга урди-я. Қанчалик устамонлик қилди-я… Худди аксиомадек – исбот талаб қилишга мутлақо ҳожат қолмайдиган гап!.. Бу гап туҳмат эканлигини исботлаш ҳам шарт эмас. Исботлаганинг билан фойдаси йўқ. Бош муҳаррир билан босмахона директори ҳеч қачон келиша олмаслигидан қандоқ зўр фойдаланди-я…\nЎзимни оқлаш учун бош муҳарриримизга ётиғи билан тушунтиришга уриндим:\nДоно Оқилович «бас!» деган маънода қўлини шартта кўтарди:\n– Менга бошқа «устоз» деманг!..\n«Ўйин»да ғолиб чиққан масъул котиб эса яна нишонга урди:\n– Мени ҳам!..\nШунда гўё орага тушган совуқчиликка барҳам бермоқчидек Пўстакнинг луқмаси қизиқ бўлди:\n– Аммо лекин, мени бемалол «устоз» деяверинг…\nБу гал у негалир «отам» демади. Гўё мен бунга арзимайдигандек ғалати термулди. Шу қарашида ойнаги ортидан ҳақиқий кўзларини кўриб қолдим; у ҳам қўйнини тошга тўлдириб олгани, мабодо «ортиқча гап» айтсам, ҳужумга шай тургани аниқ эди… Демак…\nШалвираб қолганимни кўргач, масъул котиб асл муддаосига ўтди:\n– Айтса-айтмаса, Вали акангизни устоз десангиз арзийди. Тарбиясини олсангиз ютқазмайиз. Аввало камтарлиги сизга сабоқ бўлсин. Қаранг, ҳар бир ишини билиб қилади. Ҳатто, сиздан ёрдамини аямайди, яъни, бўш-баёв мақолаларингизни эринмай таҳрир қилади. Сиздан беш-ўн кўйлакни ортиқ йиртганига қарамай амал талашмайди! Бўлмаса, қанча лавозимларга таклиф қилгандик. Йўқ, ҳақиқий ижодкор учун мансаб ортиқчалик қилади, дегани деган. Энди-и, бош муҳарриримиз маъқул десалар, Вали Восиқни шу бўлим мудирлигига тайинлашнинг фурсати етган!..\nЎзидан бўлак ҳеч кимни тан олмайдиган мафкура бўлими мудирининг ҳам луқмаси қизиқ бўлди:\n– Ёш ҳамксбимиз чиндан ҳам Вали акадек устозидан ўрганиши керак!\nБош муҳарриримиз сукут сақларди.\nПешонамдан чақмоқ ургандек бўлди.\nЮрагимга нимадир ханжардек ботди.\nМансаби бошидан қолсин, шу тобда ундан минг чандон қимматроғини бой бергандим, яъни, Доно Оқиловичдек ҳақиқий устозимни ўз номи билан аташдан жудо бўлгандим…\nҚайдаги қаланғи-қасанғиларни «устоз» деган тилимни узиб олгудек тишлардим…\nДоим шунақа. Ҳажвияларингизни ўқисам, дилимдан яйрайман, лекин енгил кулги ёнбошимни секингина чимчилаб, ҳаётга хушёр боқишга чорлаганини ҳам ҳис қиламан.\nЧунки, ўзингиз ҳам ана шу воқеаларга шоҳид бўлиб, «қаҳрамон»ларни кўргансиз, гаплашгансиз. Энди улар ҳажвия қаҳрамонларига айланганини кўргач, ҳаётий воқеалар бадиий асар саҳнасига кўчгани завқ беради.\nҒайрат Ширинов :\nУстоз, ажойиб ва кўнгилга яқин гаплар! Шуни ўқиш асносида кўнгил эски ғуборлардан тозарди. Ёмон нағмаларнинг шу тахлит суюк суриши бор гап экан-да, а? Ҳаммага инсофни Ўзи берсин! Ижодингизга барака тилайман. Сизнинг ўгитларингизга амал қилиб кам бўлмаяпмиз, устоз! Раҳмат, омон бўлинг!\n09.08.2014 в 18:53\nЯқинда «Шарқ зиёси» газетасида ҳам ушбу ҳажвиянгизни мазза қилиб ўқидик. Бу ўз ҳаётийизда юз берган воқеами домла?\nМавзуларни фақат ҳаётдан танлайман. Ҳаёт ўзи туганмас мавзу! Тўқиб-бичилган гапдан асар чиқмайди…\nNext story Ўқишга марҳамат! ЎзМУ истеъдодли ёшларни чорлайди!\nPrevious story Илғор техник ғоялар мамлакат ривожининг гарови


Ўзбек юлдузлари ичидаги энг мафтункор аёллар (фото) - 27 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nПятница, 18.10.2019, 21:51\nГлавная » 2019 » Сентябрь » 27 » Ўзбек юлдузлари ичидаги энг мафтункор аёллар (фото)\nЎзбек юлдузлари ичидаги энг мафтункор аёллар (фото)\nЎзбеклар туркийлар оиласига мансуб халқдир. Собиқ Иттифоқ таркибида ўзбеклар сони рус ва украинлардан кейин учинчи ўринда турар эди. Ҳозирги кунда Ўзбекистонда 32 млн дан зиёд ўзбеклар яшайди ва мамлакат аҳолисининг 81,7% ни ташкии этади. Бундан ташқари ўзбеклар Афғонистон, Тожикистон, Қирғизистон, Туркманистон, Қозоғистон, Россия ва дунёнинг бошқа кўпгина мамлакатларида ҳам яшайдилар.\nЎзбеклар – европоид ирқининг Памир-Фарғона хилига кирадилар. Шимолий Хоразмлик ўзбекларда эса монголоид ирқининг аралашмаси мавжуд.\nЎзбек аёллари гўзаллиги билан машҳурдирлар. Қуйида сиз ўзбек юлдузларининг энг мафтункорларининг рейтинги билан танишишингиз мумкин.\n10-ўрин: Лола Йўлдошева (1985 йилда таваллуд топган) – ўзбек қўшиқчиси ва актрисаси\n9-ўрин: Равшана Куркова (1980йилда туғилган) – россиялик актриса\n8-ўрин: Дилноза Кубаева (1986 йилда туғилган) – ўзбек актрисаси\n7-ўрин: Шаҳзода Матчонова (1987 йилда туғилган) – ўзбек актрисаси\n6-ўрин: Гулчеҳра Эшонқулова (1981) – ўзбек актрисаси\n5-ўрин: Зарина Низомитдинова – ўзбек актрисаси\n4-ўрин: Камилла Муҳлисова (1984) –актриса, модель.\n3-ўрин: Ирина Шарипова\nИрина Шарипова (1992 йил) – Мисс Татарстан 2010, Биринчи вице-Мисс Россия 2010, «Дунё гўзали 2010» гўзаллик танловида Россия томонидан иштирок этган.\n2-ўрин: Зилола Мусаева (1979), «Шаҳзода» тахаллуси билан танилган, ўзбек қўшиқчиси ва актрисаси\n1-ўрин: Райҳон Ғаниева (1978) – ўзбек қўшиқчиси ва актриса, Тамара Шокированинг қизи.


Атроф муҳитни асраб авайлайлик! » Навбахор тумани хокимлиги\nTuman haqida / Yangiliklar Муаллиф:\tinfo - июл 31, 2015\nАтроф муҳитни асраб авайлайлик!\nИслом таълимотида табиатни авайлаб асраш, уни ҳимоя қилиш ва ундан одилона фойдаланиш алоҳида зикр этилган. Ер курраси, коинот ўзаро бир-бирига мутаносиб даражада боғланган. Инсон ҳам мана шу заминнинг асосий унсури бўлиб ҳисобланади. Зеро, у табиатни эҳтиётлаб сақлашда асосий ўрин эгаллайди. Диёримизда яшаётган ҳар бир инсон ушбу таълимотларга амал қилган ҳолда жаннатмакон юртимиз йилдан-йилга гуллаб яшнашида ўзининг ҳиссасини қўшиб келмоқда. Ҳар йили турли байрамлар муносабати билан жойларда ҳашарлар уюштирилиб, мевали ва ман-зарали кўчатлар экилиб, ариқлар тозаланиб, натижада юртимиз янада обод ва гўзал бўлиб, боғ-роғларга айланмоқда.\nАллоҳ таоло инсонни ниҳоят даражада гўзал қилиб яратди. Унга ақл ва жисм қудратини ато этиб мукаммал суратга келтирди. Демак, ҳар бир оқилу доно ўзи яшаб турган жойдаги ер, сув, ҳаво, ҳайвонот ва набототга эҳтиёткорлик ва тежамкорлик билан муомалада бўлиши, уларни асраб-авайлаб сақлаши лозим бўлади. Теварак-атрофни озода сақлашда бобо-бувиларимиз, ота-боболаримиз: "Чиқиндини ариққа ташлама, сувга тупурма, ҳовли ва кўчаларга ахлат ташлама” деб тайинлар, агар сувга тупурсанг кўр бўласан, уволи тутади, гуноҳ бўлади болам дер эдилар. Ўша вақтларда одамлар ариқ ва булоқлар сувидан ҳеч ҳадиксиз қониб ичарди. Иссиқ нонларни оқар сувга увитиб истеъмол қилар эди. Афсуски, ҳозирги ёшларга бу гапларни гапирсангиз эртак айтиб бераяпти деб қабул қилишади. Чунки ҳозир ким ҳам маҳалла. гузарлар оралаб оқиб ўтадиган ариқдан сув ича ола-ди? Баъзилар ҳеч тортинмай ариққа суп-риндини ташлашади, кир ювилса, мағзавасини оқизишади, чиқинди ахлатларни ариқларга ташлашади, ҳатто ўша ахлатлар орасида азиз бўлган нон ушоқларини ҳам кўрамиз, ўлиб қолган парранда ёки ҳайвони бўлса, уни ҳам каналларга оқизишади. Ҳожатхонасини ариқларга тўғирлаб қўйганларни гувоҳи бўлганмиз... Ҳар жойда кўз тушса, хижолатга соладиган бир манзара бор.\nИнсон ўзи истиқомат қиладиган маҳалла, атроф-муҳит, уй-жойларни озода, саранжом-саришта сақлаши ҳам имонни мукаммал қиладиган амаллардан саналади. Пайғамбар алайҳиссалом марҳамат қилиб шундай дейдилар: "Имон 70 нечта қисмлардан иборат. Улардан энг афзали JIa илоҳа иллаллоҳ ва энг кичиги йўлдан азият берадиган нарсаларни олиб ташлашдир”.\nАбу Барза Асламий (розияллоҳу анху) Расулуллоҳ соллаллоҳу алайҳи ва салламдан сўрадилар: "Мени жаннатга киритадиган ишга буюринг”. Шунда Пайғамбаримиз соллаллоҳу алайҳи ва саллам: "Одамлар йўлидаги озор берувчи нарсани олиб ташла”, дедилар Абу Ҳурайрадан (розияллоҳу анху) ривоят қилинган ҳадисда Расулуллоҳ (соллаллоҳу алайҳи ва саллам): "Учта лаънатловчидан сақланинглар”, дедилар. Саҳобалар сўрадилар: "Ё Расулуллоҳ (соллаллоҳу алайҳи ва саллам), учта лаънатловчи нима у?”, "Одамларнинг йўлига, соя жойга ва сув бошига қазои ҳожат қилиш”, дедилар. Пайғамбаримиз (соллаллоҳу алайҳи ва саллам) Мазкур жойларга қазои ҳожат қилиш ва ахлат ташлашдан қайтардилар. Аллоҳнинг лаънати бўлсин шундай кишиларга дедилар.\nХоссатан, Ислом дини сув ҳавзаларини ифлос этишдан қатъий равишда қайтаради. Расул акрам соллаллоҳу алайҳи ва саллам оқмас сувга бавл қилишдан қайтариб, сувни ҳар қандай ҳолатда ҳам эҳтиёт қилишга умматларни чорлаганлари ҳам бизга катта масъулият юклайди. Меҳнат ва вақт эвазига қўлга киритилган барча моддий неъматларни исроф қилиш ва уларни ўринсиз нес-нобуд қилиш ҳам табиатни бузилишига, ер-сув заҳира-ларига путур етишига сабаб бўлади. Сув, ҳавога нисбатан беписандлик, маънавиятнинг тубанлашуви, инсоннинг ҳаётини заҳарлайдиган омиллардир. Аллоҳ таоло яратган атроф-муҳитни озода сақлаш, табиатга нисбатан оқилона муносабатда бўлиш, биз қобил фарзандларнинг муҳим вазифаларимиздан бўлиб ҳисобланади.\nШайх Абул Ҳасан харақоний жоме масжиди имом-хатиби.\nYangiliklar / Hamkorlik июн 24, 2015\nЎлкамизга ойларнинг сарвари ва саййиди Аллоҳнинг муборак китоби Қуръони карим...\nYangiliklar / Me`yoriy hujjatlar май 29, 2015\nБОЛА ҲУҚУҚЛАРИ ДАВЛАТ\nБола ҳуқуқларини ҳимоя қилиш, кафолатлашни назарда тутувчи...